Tämä 40-luvun lopussa rakennettu ja vuosien varrella paljon kunnostettu sekä hyvänä pidetty omakotitalo sijaitsee Kivimaalla, vain kolmen kilometrin päässä keskustasta.\nTalo on rauhallisella alueella päättyvän kadun päässä, ja tontti rajoittuu yhdeltä sivulta puistoon. Tontti on 1005m²:n oma puutarhatontti, missä omenapuita, luumupuita, marjapensaita, kasvimaa ym. ja herkkuna päällä viehättävä, vanhoista ikkunoista tehty kasvihuone/lasihuone.\nAsuntilat ovat 3. kerroksesta. Kodin sydän ja varmasti myös perheen lempipaikka on keskikerroksen oleva valoisa ja todella kookas olohuone. Keskikerroksessa on myös keittiö ja yksi makuuhuone. Ylhäällä oleskelutilana on aula ja kaksi makuuhuonetta. Alakerrassa on takkahuone, kodinhoitotila ja saunaosasto.\nLämmityksenä talossa on sähkölämmitys, kaksi ilmalämpöpumppua, kaksi varaava takkaa ja kaksi muurattua pystyuunia yläkerran makuuhuoneissa.\nOlethan yhteydessä, niin sovitaan henkilökohtainen näyttöaika. Laura Ulmala 040 300 2334. laura.ulmala@soolo.fi


Etusivu › Suojelutyö Korkeasaaressa › Suojelukampanjat › Which fish?\nKampanja käynnissä vuosina 2020-2021\nWhich Fish on Euroopan eläintarha- ja akvaariojärjestö EAZA:n ja sen yhteistyökumppaneiden käynnistämä meriluonnon suojeluun ja kalakantojen kestävään käyttöön liittyvä kampanja.\nMeret peittävät maapallon pinta-alasta lähes 70 % ja ne tarjoavat luonnonvaroja ja miljoonille ihmisille, sekä toimeentuloa rannikon asukkaille. Meriluonto on herkkä ja ainutlaatuinen kokonaisuus, joka ei kestä siihen kohdistuvia uhkia, kuten ylikalastusta, tuhoisia kalastusmenetelmiä, roskaantumista ja saastumista. Meriluonnon suojeluun tarvitaan kaikkien ponnisteluja. Eläintarhat ja akvaariot voivat välittää tietoa ja täsmentää omia toimintatapojaan sekä kannustaa kaikkia edistämään kalojen kestävää käyttöä.\nKampanja nostaa esiin seuraavat kokonaisuudet\nYlikalastus, vastuuttomat pyyntimenetelmät ja merten saastuminen uhkaavat meriluonnon monimuotoisuutta\nKalojen kestävä käyttö ihmisravintona\nKalojen kestävä käyttö eläinten ruokana\nEläintarhojen ja akvaarioiden kalalajiston & vesieläinten alkuperä\nCondylactis gigantea in the "Caribbean" aquarium\nSand’s cory (young)\nMitä eläintarhat tekevät auttaakseen?\nVastuulliset kokoelmat eläintarhoissa ja akvaarioissa\nAkvaarioissa esillä olevat lajit tulee hankkia vastuullisilta toimittajilta ja siten että lajien alkuperä on selvillä. Kampanjan aikana laaditaan ohjeistus kestävien kokoelmien hankintaan, ylläpitoon ja lajien lisäännyttämiseen.\nTiedotus ja opetus\nEläintarhojen opastetuilla kierroksilla, luontokoulussa, näyttelyissä ja tapahtumissa kerrotaan kaloista ja meriluonnosta ja niiden suojelutarpeesta. Vaikka vain pieni osa eläintarhan kävijöistä vaikuttuisi ja kertoisi asiasta eteenpäin, tavoitetaan jo valtava joukko ihmisiä!\nIhmisiä kannustetaan myös tutustumaan oman alueen vesiluontoon ja tunnistamaan Suomen vesistöissä eläviä kalalajeja. Samoin ihmisten toivotaan lisäävän paikallisten ja kestävästi pyydettyjen kalalajien käyttöä ravintonaan.\nItämeri on maailman nuorin, muttei onneksi enää maailman saastunein meri. Se on matala ja vähäsuolainen, ja talvella ainakin osin jään peittämä. Itämeren keskisyvyys on vain 54 metriä, kun esimerkiksi Välimeren keskisyvyys on yli kilometrin.\nMataluuden ja hitaan veden vaihtumisen takia Itämeri on altis rehevöitymään. Ravinteita Itämereen valuu sen laajan valuma-alueen teollisuudesta ja maanviljelystä sekä jätevesistä. Ravinteista viheliäisimpiä ovat typpi ja fosfori, jotka vauhdittavat leväkasvua. Itämeren vesi on lämmennyt ilmaston muutoksen vuoksi, ja vedessä olevan hapen määrä on vähentynyt. Hapettoman pohja-alueen laajuus on yli 70 000 neliökilometriä.\nItämeren huono tilanne heijastuu sen lajistoon, joka on poikkeuksellisen herkkä ympäristömuutoksille. Murtovedessä tulee toimeen vain rajallinen lajisto, merilajeille suolapitoisuus on liian alhainen ja monille makean veden lajeille Itämeri on taas liian suolainen. Lisäksi muilta meriltä peräisin olevat vieraslajit syrjäyttävät Itämeren omaa lajistoa.\nItämeri tarvitsee jatkuvaa suojelua, ja onneksi monet eri toimijat sekä järjestöt tekevät pitkäjänteistä työtä meren hyvinvoinnin ja monimuotoisuuden eteen. Me kaikki voimme osallistua Itämeren suojeluun tukemalla näiden järjestöjen toimintaa ja tekemällä itse vastuullisia ja fiksuja valintoja omassa elämässämme.\nKiinnostu Itämerestä ja sen lajistosta\nMitä Itämerelle kuuluu? -Facebookissa Itämeren parissa työskentelevät asiantuntijat tarjoavat tutkittua tietoa yhteisestä merestämme. Voit myös kertoa omista havainnoistasi, tuoda omia Itämeri-kuviasi seinälle, kysyä ja osallistua keskusteluun Itämeren parhaaksi\nElävä Itämeri -hanke suojelee Itämeren monimuotoisuutta hyödyntäen jo olemassa olevaa, laajaa VELMU-aineistoa. Etenkin Suomen rannikkoalueilta löytyy runsaasti erilaisia elinympäristöjä, jotka tarjoavat asuinpaikkoja monenlaisille eliöille. Monimuotoisuus on kuitenkin uhattuna rehevöitymisen, ilmastonmuutoksen ja erilaisten ihmispaineiden takia.\nTestaa, miten sinun oma kulutuksesi vaikuttaa Itämeren ravinnekuormaan\nItämeri-laskurilla testattava jalanjälki kertoo, kuinka paljon rehevöittävää ja levien kasvua aiheuttavaa fosforia ja typpeä toimistasi päätyy Itämereen. Laskuri perustuu uuteen tieteelliseen tutkimukseen, jonka Suomen ympäristökeskus ja Luonnonvarakeskus ovat tehneet yhdessä Helsingin Sanomien ja John Nurmisen säätiön kanssa.\nTee fiksuja vastuullisia valintoja omassa arjessasi – ruokapöydässä, liikenteessä ja lomalla\nIhmisen toiminta vaikuttaa Itämeren tilaan, ja pienetkin valinnat vaikuttavat Itämeren hyvinvointiin. Hyviä suojeluvinkkejä löydät esimerkiksi John Nurmisen Säätiön sivuilta!\nWWF:n julkaiseman kalaoppaan suosituksia seuraamalla voit olla mukana vaikuttamassa siihen, ettei maailman meriä kalasteta tyhjiksi. Kuluttajan kannattaa olla kalaostoksia tehdessään varuillaan mm. jokiravun, mateen ja ankeriaiden suhteen.\nOsallistu suojeluun lahjoittamalla ja osallistumalla järjestöjen Itämeritoimintaan\nKatso esimerkiksi puhdasmeri.fi ja WWF:n Itämeri-kummius.\nNäyttelyt ja tapahtumat Korkeasaaressa\n18.6. – 29.9.2020 Luonnon tila -taidenäyttely – Lue lisää!\n12.8. – 30.9.2020 Meren aarteet -valokuvanäyttely – Lue lisää!\n27.8.2020 Itämeripäivä – Lue lisää!\n19.8. – 31.10.2021 Itämeri minussa -taidenäyttely – Lue lisää!\n26.8.2021 Itämeripäivä – Katso kuvia!\nPysyvä näyttely – HejHylje!\nHejHylkeet! ovat Stefan Lindforsin muotoilemia, lähes kaksimetrisiä vesitoksia, jotka saapuivat Korkeasaareen kesällä 2017. Ne levittävät Itämeren suojelusanomaa ja tuovat esiin suomalaisia taiteilijoita. Korkeasaaren hylkeet kuuluvat neljänkymmenen taiteilijan käsissä uniikin ilmeen saaneisiin teoksiin, joista Korkeasaareen päätyivät Jenni Tuomisen, Milla Kuisman ja Erik Creutzigerin taideteokset. Kulje rantareittejä pitkin ja bongaa kolme Korkeasaaren rannoilla paistattelevaa, värikästä HejHyljettä!


Tiesitkö? Meryl Streepin oikea nimi ei ole Meryl Streep - Viihde - Voice.fi\nTiesitkö? Meryl Streepin oikea nimi ei ole Meryl Streep\n12.06.2019 13:15 - Iiro Myllymäki\nNaisella on sama nimi kuin roolihahmollaan Big Little Lies -sarjassa.\nSuosikkinäyttelijä Meryl Streep, 69, on nyt ajankohtainen HBO:n tv-sarja Big Little Liesin uuden kauden myötä. Näyttelijäveteraani teki juuri ensiesiintymisensä sarjassa Mary Louise Wright -hahmona. Tämä on saanut monet tajuamaan asian, jota he eivät ole aiemmin tienneet: Meryl Streepin oikea nimi ei olekaan Meryl Streep, vaan hänellä on itse asiassa sama nimi kuin Big Little Lies -roolihahmollaan. Mary Louise Streepiä on kutsuttu Meryliksi siitä lähtien, kun hänen isänsä keksi kyseisen nimen.\nBig Little Liesin käsikirjoittaja ja tuottaja Liane Moriarty on kertonut Entertainment Tonightille, että hahmo kirjoitettiin varta vasten Meryl Streep mielessä, ja tämän takia hahmolle annettiin näyttelijän nimi. Alun perin roolihahmon oli tarkoitus itse asiassa olla Meryl-niminen, mutta tämän ajateltiin olevan liian ilmeinen ratkaisu.\n- Päätin, että selvitän hänen toisen nimensä. Sitten Wikipedia kertoi minulle, että hänen oikea nimensä on Mary Louise, ja tuo nimi sopi täydellisesti hahmolle, Moriarty kertoo.\nMeryl Streepin roolisuoritus Big Little Liesissa on saanut ylistystä osakseen sosiaalisessa mediassa. Monet uumoilevat jo, että nainen voittaa roolistaan televisioalan Emmy-palkinnon.\n— Ryan (@tvisgreat) June 10, 2019\nPalkinnot ovatkin naiselle tuttuja. Hänet on palkittu kolmella Oscarilla, ja nainen pitää hallussaan ennätystä ehdokkuuksien määrästä Oscar-gaalassa. Nainen on ollut ehdolla parhaaksi naisnäyttelijäksi tai naissivuosan esittäjäksi hurjat 21 kertaa. Golden Globe -gaalassa nainen on palkittu yhdeksän kertaa.\nOn olemassa myös monia muita viihdealan huipulla toimivia julkkiksia, jotka eivät esiinny oikeilla nimillään. Voit lukea näistä listauksen tästä jutusta.\nLue myös: Twitter sekosi - Meryl Streep muistuttaa erehdyttävästi Shrek-elokuvien hahmoa\nLue myös: Kelly Clarkson pääsi tapaamaan idolinsa Meryl Streepin - hysteerinen reaktio naurattaa netissä\nLähteet: Popsugar, Wikipedia


Ebba Annebergin kolumni: Kyllä sie pärjäät | Koillissanomat - Kuusamo, Posio, Taivalkoski\nTunnen monia veteraaneja, olen kuunnellut heidän tarinoitaan. Kovia kokemuksia, hengissä selviytyminen on monesti ollut suoranaista ihmettä. Korkeimman varjelusta.\nKiitollisena muistan myös läheisiäni. Isän Antti-veli, kummisetäni, on saanut leposijansa Sodankylän sankarihautausmaalla. Erkki-serkkuni nähtiin viimeisen kerran elävänä Lapin sodan aikana Muoniossa saksalaisten vankijonossa. Oliko loppu Lapin kiveliössä, siunattiin rintamalle jääneenä. Vanhin veljeni Reino, sisarteni aviomiehet, Heikki, Matti, Toivo, Mikko ja Reino olivat rintamalla. Mikon jalat paleltuivat. Heikki ja Reino haavoittuivat, myös Väinö-appeni haavoittui.\nMatti-mieheni karjalainen lankomies Reino oli myös rintamalla. Hanna-anoppini toimi lottana Paanajärvellä. Mirja-sisareni sai Tammenlehvä-tunnuksen kotirintamalla tekemästään työstä.\nElsa-sisareni oli komennuksella Ivalon sairaalassa sinä yönä heinäkuun neljäs 1943, kun partisaanit hyökkäsivät Rovaniemi-Ivalo postiautoon Laanilassa. Oulun piispa Wallinmaa ja kaksi seurueeseen kuulunutta sai surmansa heti, postiautonkuljettaja kuoli sairaalassa. Haavoittuneiden joukossa oli myös Sodankylän kirkkoherra Y. A. Aittokallio. Nuori lotta joutui kokemaan sodan kauhut, Elsa oli silloin 18v.\nOlen ollut kaksi kertaa evakossa. Talvisodan alkaessa meidät vietiin evakkoon Kittilään. Noin sata kilometriä kovassa pakkasessa. Vanhukset ja huntalot vietiin ensin, nuoret naiset jäivät kuljettamaan lehmiä. Poromiesten ei tarvinnut evakkoon lähteä, he vartioivat poroeloa. Vihollisen tiedettiin olevan jo Pelkosenniemellä. Isä oli sanonut 17v. Mirja-siskolleni: - Pijä ajoporo valamhina kartanolla, jos vihollinen yllättää, päästä lehemät navetassa irti, hyppää pulukhan ja lähe ajamhan. Son oijus härkä, kyllä sie pärjäät. Kyllä sie pärjäät! Se meille oli mieleen painettu.\nKittilän evakosta on jäänyt muistiin ilmahälyytykset. Olimme evakossa Kaukosen koululla opettajan hoivissa, koska meillä ei ollut isää eikä äitiä huoltamassa. Kun hälyytys tuli, piti panna äkkiä kamppeet päälle ja lakana niskassa juosta lumihankeen. Hälyytyksen kestäessä pitkään, piti mennä koulun isoon kellariin, johon myös naapuritaloista tuli väkeä. Talvisodan päätyttyä palattiin kotiin ja arkisiin puuhiin.\nArkiset puuhat ja kohdallani myös koulunkäynti. Kunnes alkoi saksalaisten aika.\nSaksalaisilla oli Askassa, kotikylässäni, myös pilketehdas ja piikkilanka-aidattu vankileiri: vangit tekivät pilkkeitä, kapearaiteisia kiskoja pitkin pilkkeet kuljetettiin vaunuilla Jäämerentien varteen.\nKyläläisten karjanajoreitti kulki piikkilanka-aidan vieritse. Me huntalot olimme tietysti havillisia lehmänajajia. Pelottikin se kulkeminen ja vankien näkeminen. Laihoja, nälkiintyneitä miehiä, joilla oli loppuunajetun vetoporon katse silmissään.\nOlin kuullut, että vankien kanssa voisi vartijoilta salaa tehdä vaihtokauppaa. Kuljetin leipäkannikkaa esiliinan taskussa. Sain vaihdettua sillä vangin tekemän pienen juurikorin. Vartija sattui näkemään, vanki sai ruoskasta. Olin yhdeksänvuotias, vaistomaisesti kyyristyin, tuntui kuin iskut olisivat sattuneet selkääni.\nToisessa evakossa olimme Keski-Pohjanmaalla Kannuksessa. Saksalaisten kuorma-autossa Hirvaan asemalle, oikean rautatien varteen ja junalla evakkoon, uusiin kokemuksiin.\nLapin sodan aikana ystävistä tuli vihollisia. Paluu evakosta täysin tuhottuun kotikylään. Piti vain ottaa käyttöön isä-Ponkun ohje: - Kyllä sie pärjäät!


Teatteri ja maailma varautumassa veden varaan | Aksu Piippo\nTeatteri ja maailma varautumassa veden varaan\nby Aksu • 02/03/2017 • Blogi, Kritiikit • 0 Comments\nJulkaistu Hämeen Sanomissa 2.3.2017\nTeatteri Siperia: Eikä kukaan meitä enää etsi. Ohjaus Tommi Kainulainen. Käsikirjoitus Tommi Kainulainen, Marika Heiskanen, Karoliina Blackburn, Reidar Palmgren. Näyttämöllä Marika Heiskanen, Karoliina Blackburn, Jaakko Ohtonen ja Tytti Marttila. Lavastus- ja valosuunnittelu Petri Tuhkanen. Tuotanto Venla Moisala. Ensi-ilta 28.2.2017.\nJääkarhu (Tytti Marttila) lähettää kirjeen ihmiskunnan edustajalle (Jaakko Ohtonen) Teatteri Siperian esityksessä. Kuva: Petri Tuhkanen.\nOlisipa ilmastopainajainen vain metafora!\nTeatteri Siperia on tarttunut 10-vuotisjuhlaesityksessään yhteen aikamme suurimmista kysymyksistä. Maailma ja sivilisaatio sen mukana tulevat muuttumaan, mutta emme täysin tiedä miten. Ahdistus ympäristökysymyksistä on tiedostavan ihmisen taakka, jolle toivoisi voivansa tehdä jotakin. Yksilöllisesti ajatellen taakka onkin liiallinen.\nPelkästään perinteeseen nojaava taiteilija on hieman pulassa joutuessaan kuvaamaan ihmisen ulkoista maailmaa. Ulkoista maailmaa ja sen kriisejä on helppo käyttää vertauskuvallisesti ihmisen sisäisten liikkeiden kuvaamisessa. Kun kriisi, kuten ilmastonmuutos, onkin jossain ulkona, kaukana, ja mittakaavakin on kauhistuttava, tarvitaan uudenlaisia keinoja. Teatteri Siperia on usein onnistunut kuvaamaan hankalia asioita omakohtaisuudella, valikoidulla dokumentaarisuudella sekä huumorilla. Asia on niin tälläkin kertaa, esitys on hieno, oivaltava ja kaikkiaan hyvää työtä.\nSisällöltään esitys on armoton ja hirmuisen synkkä. Huumori ei aina ole helppoa, asiasta etäännyttävää tai edes hauskaa. Dokumentaarinen tieto on nimittäin niin masentavaa, ettei Karoliina Blackburnin, Marika Heiskasen ja Jaakko Ohtosen rohkea näyttelijäntyö auta. Niinkuin luontodokumentin jääkarhunpentu onkin söpö, on jotenkin karua tietää sen kohtalo kameran sammuttua.\nTommi Kainulaisen ohjaama ja yhdessä Blackburnin, Heiskasen sekä Reidar Palmgrenin kanssa kirjoittama esitys on tehokas. Jos katsoja masentuu esityksen sisällöstä näin, ei sen toimivuutta voi moittia. Se on hirvittävän lohduton dystopia, joka asettaa vastuun painon rinnan päälle. Ihmiskunnan toivo on tulevissa sukupolvissa, se on ilman muuta selvää. Nykyisillä sukupolvilla on vain ihmisyytensä, rakkautensa – ja lamaannuksensa. Toivoa sopii, että lamaannuksesta nousee tarmo, luonnon kanssa yhteisvastuullisesta ihmisestä maailmaa kantava Atlas.\nJos jotakin esityksestä jää kaipaamaan, se on voimaantuminen ja yhteys toisiin. Siperia on tullut tunnetuksi yhteisöllisestä tavasta tehdä esityksiä. Siperian esitysten dramaturgiassa on aina ollut jotain, mikä henkii yhteisöllistä voimaa. Tämän esityksen henkisessä horisontissa kuitenkin tuntuu, että vastuu maailmasta on vain yksilöllä ja yhteys muihin ihmisiin on haurastunut miltei olemattomiin. Näin suuren kysymyksen äärellä yhteisön ja ihmisten välisen yhteyden on oltava jotain suurempaa kuin sylissä istuvan oman lapsen valheelliselta tuntuva tyynnyttely vääjäämättömän edellä. Mittakaava tuntuu kohtuuttomalta. Onko konteksti täysin oikein asetettu?\nMuutama viikko ennen esityksen ensi-iltaa Teatteri Siperia tiedotti luopuvansa omasta teatteritilasta kustannussyistä johtuen. Teatterin saama avustus supistui olennaisesti. On osittain virheellistä arvioida taidetta tekijöiden motiiveista tai arjesta käsin, sillä katsoja muodostaa kokemastaan aina omat merkityksensä. Silti viitekehys tuntuu osuvan ilmeiseltä. On varsin ymmärrettävää, että veden varaan joutuva teatteri kertoo veden varaan joutuvasta maailmasta ja pettyneistä ihmisistä.\nTags: ilmastonmuutos, kritiikki, Teatteri Siperia, Tommi Kainulainen


Assangen isä haluaa poikansa takaisin Australiaan, järkyttyi nähtyään poikansa raahaamisen suurlähetystöstä – "Olen 74-vuotias, mutta näytän paremmalta kuin hän" - MTVuutiset.fi\nAssangen isä haluaa poikansa takaisin Australiaan, järkyttyi nähtyään poikansa raahaamisen suurlähetystöstä – "Olen 74-vuotias, mutta näytän paremmalta kuin hän"\nVideolta voit katsoa uutisjutun Wikileaksin perustajan pidätyksestä.\nJulkaistu 14.04.2019 09:16\nTietovuotaja Julian Assangen isä haluaa poikansa takaisin tämän kotimaahan Australiaan. John Shipton kertoi järkyttyneensä syvästi nähtyään poikansa raahaamisen ulos Ecuadorin suurlähetystöstä Lontoossa.\nLue myös: 7 vuoden piileskely suurlähetystössä on tehnyt tehtävänsä: Näin Julian Assange on muuttunut erakkokautensa aikana\nAssange otettiin kiinni Ecuadorin Lontoon lähetystöstä torstaina sen jälkeen, kun Ecuador oli perunut hänen turvapaikkansa. Hän ehti olla lähetystössä liki seitsemän vuotta.\nBrittikansanedustajat vetosivat Ruotsiin luovuttamisen puolesta\nYhdysvallat haluaa Britannian luovuttavan Assangen, koska hänen perustamansa Wikileaks-sivusto julkaisi dokumentteja, jotka paljastivat arkaluonteisia tietoja muun muassa Irakin ja Afganistanin sodista. Assangea voi odottaa Yhdysvalloissa viiden vuoden vankeusrangaistus.\nKymmenet brittiläiset kansanedustajat puolestaan vetosivat eilen maan sisäministeriin, jotta Assange luovutettaisiin raiskausepäilyjen takia Ruotsiin, jos maa sitä haluaa.\nJuttu jatkuu Assangea käsittelevän uutisvideon jälkeen.\nJulian Assange Wikileaks Australia Ulkomaat\nMTV Uutiset LiveTehtaankadulla osoitetaan mieltä isänsä surmanneiden teini-ikäisten sisarusten puolesta\nTehtaankadulla osoitetaan mieltä isänsä surmanneiden teini-ikäisten sisarusten puolesta\nKanadalaisnainen heräsi tyhjässä ja pimeässä lentokoneessa\nUPM päätti paperikoneen sulkemisesta Saksassa – päätös koskee 155 henkilöä\nHuuhkajat-hyökkääjä siirtyy Hollantiin pitkällä sopimuksella\nMies voitti lotossa kesken avioeroprosessin – oikeudelta musertava päätös miljoonien jaosta\nKanadalaisnainen heräsi pahimpaan painajaiseensa – oli jätetty yksin nukkumaan säkkipimeään, lukittuun lentokoneeseen ilman toimivaa kännykkää


Ilmoituksen osoite: https://tyopaikat.oikotie.fi/tyopaikka/1161542\nEtsimme asiakasyrityksellemme liikkuvaa mekaniikka-asentajaa pitkäaikaiseen työsuhteeseen Pirkanmaan alueelle.\nMekaniikka-asentajana osallistut mekaanisiin asennus- ja korjaustöihin vaihtelevissa teollisuuskohteissa Pirkanmaan alueella. Halutessasi voi olla myös mahdollisuus satunnaisiin komennustöihin ympäri Suomea.\nToivomme hakijalta tehtävään soveltuvaa koulutusta sekä aikaiseimpaa työkokemusta mekaanisista asennus- ja kunnossapitotehtävistä. Tehtävässä menestyminen edellyttää sujuvaa suomen kielen osaamista. Eduksi katsomme hitsausosaamisen ja voimassa olevat ammattikortit. Etsimämme henkilö on positiivisen työasenteen omaava kunnossapidon ammattilainen, joka kykenee oma-aloitteiseen työskentelyyn itsenäisesti sekä tiiimissä.\nTarjoamme mielenkiintoisen ja haastavan pitkäaikaisen mekaniikka-asentajan tehtävän vakavaraisessa kunnossapitotöihin erikoistuneessa yrityksessä. Työsuhde alkaa vuokrasuhteena Baronan kautta, mutta hyvin suoritettujen töiden jälkeen on erinomainen mahdollisuus rekrytoitua suoraan asiakasyrityksen kirjoille.\nLisätietoja Baronalta antaa Atte Murto-Koivisto, 050 5012792\nAdecco | Julkaistu 26.10.2018


Tuomikatu 6, Seinäjoki p. (06) - PDF\nTuomikatu 6, Seinäjoki p. (06)\nDownload "Tuomikatu 6, 60100 Seinäjoki p. (06) 416 2341 http://www.seinajoki.fi/syk"\n1 Tuomikatu 6, Seinäjoki p. (06)\n2 Tapahtumakalenteri Syyslukukausi 2014 ke to Koulukuvaus viikko 34 Seiskaluokkien ryhmäytys ke luokkalaisten pyöräilypäivä toisen asteen oppilaitoksiin to Liikuntapäivä ja Kouluviestikarnevaalit Seinäjoella viikko 38 ( ) 9.-luokkalaisten työharjoittelu (9ABCDE) viikko 39 ( ) 9.-luokkalaisten työharjoittelu (9FGHK) viikko 42 ( ) Syysloma ma Kouluun toisen jakson lukujärjestyksen mukaisesti ma Kysely, liikunta- ja hyvinvointitutkimus ti ma ( ) Liikunta- ja hyvinvointitutkimuksen mittausjakso pe Taksvärkkipäivä pe Nenäpäivä pe Itsenäisyyspäiväjuhla to Koulun harrastepäivä pe Toivekonsertti ja joulujuhla la Joulukirkko ja todistusten jako Kevätlukukausi 2015 ke 7.1. Kevätlukukausi alkaa, ykkösjakson lukujärjestys ke lk. Täsmäpäivä toisella asteella viikko 4 ( ) Vanhempainvartit. 8- ja 9-luokilla oppilas mukana to Opinlakeus-messut to Valinnaisainemessut illalla koululla ke 4.2. Talviliikuntapäivä ma ti luokkalaisten työharjoittelu (8ABCDE) ke to luokkalaisten työharjoittelu (8FGHKL) viikko 9 eli Talviloma ma Kouluun toisen jakson lukujärjestyksen mukaisesti to 2.4. Pääsiäistilaisuus pe ma Pääsiäisvapaa ke luokkalaisten vierailupäivä (ATT8) Sedun oppilaitoksissa pe 1.5. Vappu ja vapaa to 7.5. Kevät SYKe. Koulun pihatapahtuma. to Helatorstai (vapaa) ke Ysien päivä to pe h-leiri ma SYK-liigan finaalit klo 10 ti luokkalaisten gaalailta to Nypän lenkki pe Kevätkirkko la Lukuvuoden päättäjäiset ja todistusten jako\n3 Sisältö Rehtorin tervehdys... 1 Seinäjoen Yhteiskoulu... 1 Yhteystiedot... 1 Henkilökunta... 2 Oppilaskunta... 4 Tukioppilaat... 4 Koulun toiminta... 4 Päivittäinen työaika... 4 Tuntijako ja ainelyhenteet... 4 Poissaolot... 5 Myöhästymiset... 5 Loman anominen... 5 Löytötavarat... 5 Opetuksen tukena... 6 Oppilashuoltoryhmä... 6 Osa-aikainen erityisopetus... 6 Koulukuraattori... 6 Opettaja... 6 Oppilaanohjaus... 7 Kouluterveydenhuolto... 8 Hammashoito... 9 Komiasti opintiellä -hanke... 9 Viestintäkanavat...10 Koulun ja kodin välinen yhteistyö...11 Vanhempaintoimikunta Järjestyssäännöt Peruskoulun oppilaan on suoritettava tehtävänsä tunnollisesti ja käyttäydyttävä asiallisesti (perusopetuslaki 35 ) Ilmoitus vuosiluokkien oppilaiden huoltajille vaarallisen työn tekemisestä ja sen perusteista...13 Valinnaisen kielen arviointi...13 Koulun tapoihin tutustuminen...14 LUPA TIETOJEN SIIRTÄMISEEN...14 Koulu ja tietotekniikka...16 Luokanohjaaja... 6 Tukiopetus... 6\n4 Rehtorin tervehdys Tervetuloa jälleen kouluun kesäloman jälkeen. Tämän tiedotteen tarkoitus on antaa koteihin mahdollisimman paljon käytännön tietoa kouluun ja koulunkäyntiin liittyvistä asioista. Tutustukaa myös koulun kotisivuihin. Vanhemmille tervetuloa mukaan vanhempain-iltoihin, vanhempaintoimikuntaan sekä koulun yhteisiin tilaisuuksiin. Tehdään yhdessä perheenne nuorelle mahdollisimman antoisa yläkouluaika. Koko koulun väelle jaksamista ja joustamista tämän lukuvuoden aikana. Lisääntynyt oppilasmäärä tekee sen, että entistä enemmän joudumme antamaan sovulle sijaa. Tehdään yhdessä, hyvässä hengessä, toisiamme kunnioittaen töitä tämänkin lukuvuoden aikana. Hyvää alkanutta lukuvuotta kaikille! Rehtori Jari Noponen Seinäjoen Yhteiskoulu Seinäjoen Yhteiskoulussa toimivat peruskoulun ylimmät luokat 7 9. Oppilaita on noin 630. Opettajia ja muuta henkilökuntaa 55 henkilöä. Koulumme arvot ovat hyvä perusopetus, turvallisuus ja viihtyisyys. Kaikessa koulun toiminnassa ja ihmissuhteissa vaalitaan toisen ihmisen kunnioittamista. Yhteiskoulun piha on liikkumiseen innostava lähiliikuntapaikka. Salibandykenttä, lentopallo- ja koripallokentät, pingispöydät, kuntoilualue, kiipeilytelineet, keinut, penkit ja katsomot tarjoavat monipuolisia mahdollisuuksia liikkua ja viihtyä välituntisin. Kouluajan ulkopuolella piha on muidenkin liikunnasta kiinnostuneiden käytössä. Yhteystiedot Rehtori Jari Noponen Kanslia, koulusihteeri Leena Myllyniemi (virkavapaalla), sij. Niina Koski ( asti) Apulaisrehtori Juhani Hakala Opettajat, päärakennus Opettajat, lisärakennus Honkavaara Faksi Oppilaanohjaus / Joensuu Oppilaanohjaus / Sysilampi Erityisopetus / Mäki Erityisopetus / Päivölä Erityisopetus / Syrjä Erityisopetus / Vähäpesola JOPO-luokka / Kivistö\n5 Kake-puhelin S2-kieli/ Ala-Huissi Liikunnanopettajat Opetuskeittiö, päärakennus Tekstiilityö Tekninen työ ATK-luokat Koulukuraattori Keittiö Vahtimestari Terveydenhoitaja Kielten opettajat Komiasti opintiellä -hanke/ Projektipäällikkö / Heli Rantamäki Projektityöntekijä / Minna-Maija Saukko Projektityöntekijä / Päivi Hietikko Projektityöntekijä (Sedu) / Anna Koskimäki Henkilökunta Henkilökunnan sähköpostiosoitteet ovat muotoa Opettajat Ala-Huissi, Jaana S2, äidinkieli, kuvaamataito ja biologia - Alakarhu, Susanna biologia, maantieto 9F Ala-Lahti, Päivi vieraat kielet 8E Eerikäinen, Marika (virkavapaalla), sij. Simola, Outi historia ja yhteiskuntaoppi Eliala-Kangas, Minna matemaattiset aineet 8K Hakala, Juhani historia ja yhteiskuntaoppi, apulaisrehtori - Hannuksela, Hanna tekstiilityö - Hautanen, Tiina (virkavapaalla), sij. Laaksonen, Tuuli vieraat kielet - Hautaniemi, Päivi matemaattiset aineet, apulaisrehtori 8D Joensuu, Heidi opinto-ohjaus 7D Jokiranta, Laura liikunta, terveystieto - Jussila, Hermanni matemaattiset aineet, tietotekniikka 8H Kalinen, Ari kuvataide 9D Kankaanpää, Sirkkaliisa äidinkieli ja kirjallisuus 7C Kantonen, Tiina kotitalous 8F Keski-Jyrä, Johanna uskonto - Kivisalo, Hanna uskonto 7B Kivistö, Lassi Klemola, Salla matemaattiset aineet äidinkieli ja kirjallisuus 2 9L (JOPO) 9L (JOPO) Koivumäki, Marja kotitalous 9E Kontio, Helena tekstiilityö 7K Koponen, Tommy liikunta 8L Koskela, Anu äidinkieli ja kirjallisuus 9C Laitamäki, Jarkko tekninen työ ja liikunta 9K\n6 Lehtioja, Ulla vieraat kielet 9G Lehtola, Tiina vieraat kielet 8A Lehtomäki, Markku-Pekka tekninen työ 7H Mestari, Merja vieraat kielet - Mäki, Eveliina erityisopetus Mäntynen, Mari historia ja yhteiskuntaoppi 9H Noponen, Jari liikunta, rehtori - Oláh, Lajos musiikki - Olli, Hanna espanja - Pajula, Hannu matemaattiset aineet - Pajunen, Kaisu liikunta ja terveystieto - Panttila, Kaija kotitalous - Peltola, Päivi (virkavapaalla), sij. Kaisa, Lehtimäki vieraat kielet 7G Peltoniemi, Johannes liikunta - Päivölä, Minna erityisopetus - Rajala, Pirjo oppilaanohjaus - Rajamäki, Antti matemaattiset aineet 7M Riihimäki, Esa biologia, maantieto ja terveystieto 7A Riikilä, Leena vieraat kielet 7E Saksholm, Irma vieraat kielet - Sarajärvi, Tuula liikunta ja terveystieto 7L Sippola, Niina äidinkieli ja kirjallisuus 8B Syrjä, Hannu erityisopetus Syrjälä, Jaana matemaattiset aineet 9B Sysilampi, Raimo oppilaanohjaus - Särmö, Minna liikunta, terveystieto 8C Taijala, Helena matemaattiset aineet Tuomisto, Hannu biologia, maantieto 7F Vähäpesola, Päivi erityisopetus - Väisälä, Johanna matemaattiset aineet, yrittäjyyskasvatus 8G Tukipalvelut Tuija Vaissalo koulukuraattori Maria Rinta-Jaskari terveydenhoitaja Leena Myllyniemi/ koulusihteeri sijainen Niina Koski Paula Korpi palveluvastaava (keittiö) Sanna Koski koulunkäynninohjaaja Hanna Lauttamus koulunkäynninohjaaja Teemu Ranta koulunkäynninohjaaja Seija Marttila koulunkäynninohjaaja Jari Stenroth koulunkäynninohjaaja Vahtimestarina vuorottelevat Pentti Syrjämäki ja Raimo Lehto. Lisäksi koulussa on neljä laitoshuoltajaa. 3\n7 Oppilaskunta Oppilaskuntaan kuuluvat kaikki oppilaat. Oppilaskunnan hallitus järjestää kouluun aktiviteetteja ja edistää oppilaiden harrastetoimintaa. Oppilaskuntaa ohjaavat lehtorit Esa Riihimäki ja Laura Jokiranta. Tukioppilaat Jokaiselle 7. luokalle valitaan kaksi 9.-luokkalaista tukioppilasta. Tukarit pitävät muutamia tunteja kummiluokilleen sekä järjestävät tutustumisillan ja kilpailuja. Tukioppilastoiminnan tavoitteena on, että kaikilla on mukava olla ja 7.-luokkalaiset sopeutuisivat uuteen kouluun nopeammin. Tukioppilaita ohjaavat lehtorit Salla Klemola ja Heidi Joensuu. Koulun toiminta Päivittäinen työaika jos on 2. ruokailu jos on 1. ruokailu Ensimmäinen oppitunti alkaa klo 8.10 aamunavauksella. Tällöin oppilaan on oltava luokassa. Ulkovälitunnit ovat klo ja klo Talvella ulkoilun pakkasraja on 15 C. Tuntijako ja ainelyhenteet 7. lk. 8. lk. 9. lk. äidinkieli ja kirjallisuus AI A-kieli (englanti) ENA B-kieli (ruotsi) RUB tai A-kieli (ruotsi) RUA matematiikka MA biologia BI maantieto GE fysiikka FY 1 1,5 1 kemia KE 1 1,5 1 terveystieto TT 0,5 2 0,5 uskonto/elämänkatsomustieto UE historia HI ja 2 2 yhteiskuntaoppi YH 3 musiikki MU 1 kuvataide KU 2 käsityö TN/TS 3 liikunta LIT/LIP kotitalous KO 3 oppilaanohjaus OPO 0,5 1 0,5 valinnaiset aineet oppilaan vähimmäistuntimäärä\n8 Lukuvuoden jaksotus, lomat ja todistukset Lukuvuosi jaetaan neljään jaksoon 1. jakso jakso jakso jakso Syyslukukausi alkaa to Syysloma on viikolla 42 eli Syyslukukausi päättyy la Joululoma Kevätlukukausi alkaa ke ykkösjakson lukujärjestyksen mukaisesti. Talviloma viikolla 9 eli Pääsiäisloma pe ma Vappu (vapaa) pe Helatorstai (vapaa) to Kevätlukukausi päättyy la Todistukset jaetaan syyslukukauden ja kevätlukukauden päätteeksi. Poissaolot Jos oppilas on pois koulusta, huoltajan on selvitettävä poissaolon syy luokanohjaajalle mahdollisimman nopeasti. Ilmoituslomakkeita saa tulostettua koulun kotisivuilta, tai niitä voi pyytää kansliasta tai luokanohjaajalta. Lomake on palautettava luokanohjaajalle heti, kun oppilas tulee kouluun. Mikäli poissaolo jatkuu pidempään, huoltajan on ilmoitettava poissaolosta viimeistään kolmannen poissaolopäivän aikana. Myöhästymiset Koulussamme on käytössä seuraava myöhästelykäytäntö: Jos oppilas myöhästyy kaksi kertaa viikon aikana, luokanohjaaja ilmoittaa asiasta huoltajalle. Jos oppilas myöhästyy lukukaudessa kymmenen kertaa, hänelle määrätään kasvatuskeskustelu/jälki-istunto. Mikäli koulunkäynti ei ole säännöllistä, esim. poissaoloja ja myöhästelyjä on runsaasti, nämä merkitään todistuksen lisätietoihin. Loman anominen Koulun loma-ajat on syytä muistaa, kun suunnittelee perheen lomamatkoja, koska jaksoopiskelussa poissaolot vaikuttavat koulumenestykseen. Kokeita on yleensä eniten kaksi viikkoa ennen jakson vaihtumista. Ennalta tiedossa olevaan poissaoloon pyydetään lupa luokanohjaajalta, jos poissaolo on enintään kolme päivää. Pidempi loma anotaan rehtorilta. Kummassakin tapauksessa käytetään koulun nettisivulta tulostettavaa lomaketta, johon myös kerätään etukäteen poissaolon aikana kertyvät läksyt. Lomakkeita saa myös päärakennuksen II-portaikossa (punainen) olevasta lokerikosta. Löytötavarat Vie löytämäsi arvoesineet kansliaan, vaatteet ym. I-portaikon (sininen) alatasanteen hyllykköön. 5\n9 Opetuksen tukena Oppilashuoltoryhmä Oppilashuoltoryhmään kuuluvat rehtori, apulaisrehtori, oppilaanohjauksen lehtorit, erityisopettaja, koulupsykologi, koulukuraattori ja kouluterveydenhoitaja. Lisäksi ryhmä kutsuu ulkopuolisia asiantuntijoita tarvittaessa. Oppilashuoltoryhmä käsittelee kaikenlaisia oppilasta ja koulua koskevia ongelmia ja pyrkii osaltaan edistämään koulun työrauhaa ja miellyttävää opiskeluympäristöä. Osa-aikainen erityisopetus Osa-aikaista erityisopetusta annetaan yleisopetuksen yhteydessä. Erityisesti tuetaan matematiikan, ruotsin, englannin ja äidinkielen vaikeuksissa. Opetusta annetaan 1-3 tuntia viikossa ja se voi kestää muutamasta tunnista koko lukuvuoteen. Tunneilla pyritään opiskelemaan samat asiat kuin oppilaan omassa luokassa. Myös ne oppilaat, jotka jostain syystä (levottomuus, opetuksen ja muiden oppilaiden häirintä, tehtävien laiminlyönti) eivät pysty opiskelemaan perusopetusryhmässä, voidaan ohjata erityisopetukseen. Opetus tapahtuu 1 5 oppilaan pienryhmässä. Erityisluokkaopetus Lukuvuonna koulussa ei ole varsinaista erityisluokkaopetusta, vaan opetus tapahtuu perusopetusryhmässä erityisopettajien tuella. Erityisopettajat: Eveliina Mäki, Minna Päivölä (8 lk), Hannu Syrjä (9 lk) ja Päivi Vähäpesola (7 lk). Koulukuraattori Koulukuraattori pyrkii havaitsemaan ja ehkäisemään oppilaan koulunkäyntiä vaikeuttavia sosiaalisia ongelmia. Koulukuraattoriin voivat ottaa yhteyttä niin oppilaat, opettajat kuin huoltajatkin mm. koulutyöhön, ihmisten välisiin suhteisiin ja kotitilanteisiin liittyvissä asioissa. Käydyt keskustelut ovat luottamuksellisia. Koulukuraattori: Tuija Vaissalo Opettaja Jos oppilaalla on ongelmia jonkin oppiaineen kanssa, hänen on paras kääntyä kyseisen opettajan puoleen. Opettajan kanssa voi myös neuvotella tukiopetuksesta. Oppilaan omaaloitteisuus nopeuttaa ongelman havaitsemista. Luokanohjaaja Jos oppilaalla on ongelmia koulussa yleensä, hänen apunaan on luokanohjaaja, joka auttaa itse tai neuvoo oikean auttajan luo. Luokanohjaaja on selvillä luokkansa tapahtumista yleisemmin kuin jonkin oppiaineen opettaja. Tukiopetus Tukiopetusta annetaan tilapäisten oppimisvaikeuksien poistamiseksi. Aloitteen tukiopetuksesta voi tehdä yhtä hyvin opettaja, huoltaja kuin oppilaskin. 6\n10 Läksykerho Läksykerhoon kannattaa mennä vapaaehtoisesti tekemään läksyt heti koulun jälkeen. Paikalla on aina auttava aikuinen. Läksykerho on iltapäivisin ma to klo Honkavaaran keskikerroksessa erityisopetuksen EO3-luokassa. Opettajat tulevat myös määräämään oppilaan kerhoon, jos hän laiminlyö toistuvasti läksyjen teon. Luokanohjaaja ilmoittaa tiedon kotiin. Oppilaanohjaus Oppilaanohjauksessa ohjataan koulutyöhön, työelämään ja vapaa-aikaan. Oppilaita pyritään ohjaamaan oikeisiin työskentelytapoihin ja tiedonhankintaan vastuullisesti. Lisäksi pyritään vähentämään oppimisvaikeuksia. Seitsemännellä luokalla on oppilaanohjauksen tunneilla pääpaino ohjaamisessa yläkoulun työskentelyyn. Kahdeksannella luokalla annetaan tietoja erilaisista ammattialoista ja koulutusasteista, jotta oppilas yhdeksännellä luokalla pystyisi valitsemaan itselleen mahdollisimman sopivan koulutusuran ja ammattialan. Opetussuunnitelmaan kuuluvat mm. TET eli työelämään tutustuminen 8.- ja 9.- luokkalaisilla, henkilökohtainen tai pienryhmäohjaus opiskeluun ja ammatinvalintaan liittyvissä asioissa, 8. luokan ATT8 (Ammatti tekemällä tutuksi) eli Sedun tarjoamaan ammatilliseen koulutukseen tutustumista sekä lukiovierailu. 7-luokkalaisilla on ruokala- TETit. 9-luokalla on tammikuulla Täsmäpäivä joko lukiolla tai Sedun oppilaitoksella. Oppilaanohjaajat: Heidi Joensuu ja Raimo Sysilampi. Joku oppii kuuntelemalla, joku lukemalla, joillakin on hyvä näkömuisti jotkut oppivat parhaiten tekemällä. JOPO tarjoaa vaihtoehtoisen tavan suorittaa peruskoulu loppuun Koulussamme on toiminut muutaman vuoden ajan yhdeksäsluokkalaisista koostuva joustavan perusopetuksen (JOPO) ryhmä, jonne valitaan oppilaita, joille opiskelu tavallisessa luokassa ei syystä tai toisesta ole toimivin ja motivoivin vaihtoehto. JOPOluokan enimmäiskoko on kymmenen oppilasta, ja luokan toiminnasta vastaa tiimi, johon kuuluu aineenopettajia, erityisopettaja, opinto-ohjaaja sekä oppilaita säännöllisesti tapaava nuorisotyöntekijä. JOPO-hanke käynnistyi valtakunnallisesti tammikuussa 2006, kun opetusministeriö myönsi määrärahan toiminnan aloittamiseen. Joustavan perusopetuksen ideana on sovittaa opetus nuorten yksilöllisiin tarpeisiin. Opetuksessa pyritään hyödyntämään ryhmän pieni koko sekä käyttämään työpainotteisia opetusmenetelmiä ja mahdollisuuksien mukaan toiminnallisia työtapoja. Opiskelu JOPO-luokalla sisältää runsaasti työpaikkaopiskelua tavallisen kouluopetuksen lisäksi. Oppimisympäristö on koulurakennusta laajempi ja siihen kuuluvat eri yritykset, järjestöt, leirit, kerhot sekä yhteistyö eri organisaatioiden, kuten kaupungin nuorisotoimen kanssa. Tavoitteena joustavassa perusopetuksessa on vahvistaa oppilaan opiskelumotivaatiota ja elämänhallintaa. 7\n11 Opetus toteutetaan perusopetuksen opetussuunnitelman mukaisesti, eli oppilaat opiskelevat samat oppimäärät kuin perusopetuksenkin oppilaat ja saavat samanlaiset päättötodistukset. JOPO-luokalla opiskelu ei siis rajoita jatko-opiskeluja millään tavalla, eivätkä JOPO-oppilaat ole erityisoppilaita vaan muodostavat pienemmän yleisopetusryhmän. Joustavan perusopetuksen tavoitteena on myös tukea oppilasta toisen asteen koulutukseen siirtymisessä sekä antaa valmiudet selviytyä jatko-opiskeluissa. Jokaiselle JOPO-oppilaalle tehdäänkin henkilökohtainen oppimissuunnitelma, jonka avulla kartoitetaan oppilaan opiskelua ja mietitään, kuinka sitä voisi tehostaa. Mitä onnistuminen JOPO-ryhmässä edellyttää oppilaalta? JOPO-luokalle pyrkivältä nuorelta edellytetään halukkuutta muutokseen ja sitoutumista tähän opiskelumuotoon. Jotta opiskelu tuottaisi hyviä oppimiskokemuksia, nuorella tulee olla rohkeutta kohdata uusia ihmisiä ja tilanteita. Nuorella tulisi olla halu oppia uusia asioita ja opiskella myös itsenäisesti. Nuorelta oletetaan kykyä ryhmässä toimimiseen ja toisten huomioon ottamiseen. Nuoren tulee olla myös riittävän itsenäinen ja luotettava sekä pystyä toimimaan hyvien käytöstapojen ja koulun sääntöjen mukaan sekä koulussa että työpaikkaoppimisjaksoilla. Myös vanhempien tuki on tärkeää, ja yhteydenpito kodin ja koulun välillä on tiivistä. JOPO-luokalle haetaan kahdeksannen luokan keväällä erillisellä hakulomakkeella. Hakuprosessin aikana hakija ja huoltaja yleensä haastatellaan, ja oppilashuoltoryhmä tekee päätöksen luokalle hyväksyttävistä oppilaista, sillä hakijoita on ollut aina reilusti enemmän kuin ryhmään voidaan ottaa. Jos kiinnostuit JOPO-ryhmästä ja haluat lisätietoa, voit ottaa yhteyttä rehtori Jari Noposeen ( ) tai JOPOn ryhmänohjaajiin: Lassi Kivistö ( ) tai Salla Klemola ( ) Kouluterveydenhuolto Kouluterveydenhuolto sisältää oppilaskohtaisia terveystarkastuksia, terveysneuvontaa, ensiapua, jatkohoitoon ja tutkimuksiin ohjaamista, moniammatillista yhteistyötä sekä koulun terveydellisten olojen valvontaa. Kouluterveydenhoitaja Maria Rinta-Jaskari p Vastaanotto ilman ajanvarausta ma - pe klo , jolloin terveydenhoitaja on varmimmin tavattavissa. Äkilliset sairastapaukset sekä koulutapaturmat hoidetaan välittömästi. Äkillisissä sairastapauksissa, esim. korvasärky, silmätulehdus tai vapaa-ajan tapaturmat, varataan päivystysaika terveyskeskuksesta. Mikäli oppilas tarvitsee lääkitystä koulupäivän aikana, on hyvä varata reppuun mukaan oma lääke (esim. migreeni- tai allergialääke). 8\n12 Oppilaiden terveystarkastukset: 7.-luokalla: Terveydenhoitajan terveystarkastus ajoittuu pääsääntöisesti kevätlukukauteen. Ennen tarkastusta lähetetään kotiin terveyskyselyt, jotka oppilas palauttaa suoraan terveydenhoitajalle. 8.-luokalla ns. laaja terveystarkastus: Terveydenhoitajan sekä koululääkärin tekemä tarkastus, jossa otetaan kantaa mm. kasvuun ja kehitykseen sekä ammatinvalintaan vaikuttaviin terveydellisiin seikkoihin sekä arvioidaan koko perheen hyvinvointia. Koululääkärinä toimii Juhani Laakso. Oppilaat saavat lääkärikäyntinsä yhteydessä NUORISON TERVEYSTODISTUKSEN. Todistuksen voimassaoloaika on viisi vuotta. Todistusta tarvitaan mm. ajokortteja hankittaessa sekä osassa toisen asteen oppilaitoksia jatko-opintoja aloitettaessa. Todistus on maksuton. Säilyttäkää se huolellisesti! Huoltajan toivotaan osallistuvan 8. luokan laajaan terveystarkastukseen. Kutsu lähetetään nuoren mukana kotiin. 9-luokalla: Terveydenhoitajan terveystarkastus syyslukukauden aikana. Terveydenhoitajan ja koululääkärin työrytmi poikkeaa hieman koulun rytmistä; terveystarkastukset jatkuvat vielä kesäkuulla. Mikäli sinua tai vanhempiasi huolettaa jokin asia, ota yhteyttä ja varaa aika älä jää odottamaan kutsua. Koulutapaturman sattuessa ilmoita asiasta aina joko terveydenhoitajalle tai koulusihteerille! Oppilailla on koulumatkoja ja kouluaikaa koskeva tapaturmavakuutus. Hammashoito Hammashoito sijaitsee osoitteessa Kasperin hammashoitola, Tapiolantie 20. Kaikki koululaiset kutsutaan luokittain suun terveystarkastukseen 7- ja 8-luokilla, yksilöllisen tarpeen mukaan myös muulloin. Hammashoito on maksutonta 0-17-vuotiaille. Esteen sattuessa soita (06) ja peru ajanvaraus välittömästi, viimeistään edellisenä päivänä. HUOM. Jos asiakkaalla on este tulla vastaanotolle, mutta varattua hoitoaikaa ei peruuteta, käyttämättä jääneestä hoitoajasta peritään 15 vuotta täyttäneeltä 33,80 euroa. Hammashoidon keskitetty ajanvaraus p. (06) (ma - to klo 8-15, pe ja juhlapyhien aattona klo 8-14). Komiasti opintiellä -hanke Komiasti opintiellä -hanke on Nuorten Ystävien hallinnoima ja RAY:n rahoittama hanke, jolla pyritään auttamaan oppilaita, joille kertyy myöhästymisiä tai luvattomia poissaoloja. Myöhästymisiin ja poissaoloihin pyritään puuttumaan aikaisessa vaiheessa yhteistyössä koulun henkilökunnan kanssa. Keinoina ovat jatkuva havainnointi, keskustelut oppilaiden kanssa, yhteydenotot huoltajiin sekä mahdolliset palaverit vanhempien kanssa. Toimintamallissa edetään porras kerrallaan kasvatuskeskustelun, aamuherätysten, hakujakson ja palveluohjauksen avulla. Nuoren kanssa tehdään töitä enimmillään noin kuukausi. 9\n13 Komiasti opintiellä -hankkeen toimijoiden yhteystiedot: Heli Rantamäki, projektipäällikkö, , Minna-Maija Saukko, projektityöntekijä, Päivi Hietikko, projektityöntekijä, , Anna Koskimäki (vastuualue Sedu), , Viestintäkanavat Pyrimme siihen, että tarvittava tieto kulkee mahdollisimman tarkoituksenmukaisesti niiden kesken, joita asia koskee. Opetamme oppilaan seuraamaan eri viestintäkanavia. Internet Koulun kotisivujen osoite on Sieltä löytyy ajankohtaista ja tärkeää asiaa, esim. koeaikataulut, ruokalistat ja opiskeluun liittyvät lomakkeet. Sähköposti Valtaosa koulun tiedotteista tulee sähköpostituslistan kautta luokanohjaajilta. Henkilökuntaan voi ottaa yhteyttä sähköpostilla. Osoite muodostetaan näin: Akkuna Kaikki oppilaat tulevat saamaan lukuvuoden aikana opastuksen ja tunnukset Akkunaan (sähköinen oppimisalusta ja tiedotusympäristö). Akkunassa näet ajankohtaisia ilmoituksia sekä koevarauslistat. Akkunassa pystyy mm. tarkistamaan omat yhteystiedot, näkemään opintosuoritukset sekä seuraamaan poissaoloja ja mahdollisia myöhästymisiä. Infokanava Lyhyet tiedotteet lähiajan tapahtumista ovat nähtävillä käytävillä olevista televisioista. Puhelin Puhelin on hyvä vaihtoehto nopeaan henkilökohtaiseen viestintään huoltajan ja opettajan välillä. Ilmoitustaulu Ensimmäisen kerroksen käytävillä on ilmoitustauluja, joissa liikunnanopettajat, oppilaanohjaajat ja ulkopuoliset ilmoittajat tiedottavat ajankohtaisista asioista. Viikon ajankohtaiset asiat ja lukujärjestykset löytyvät II-portaikon kohdalla olevasta ilmoitustaulusta. Keskusradio Aamunavaukset ja isoille ryhmille suunnatut tiedotukset kuulutetaan keskusradion kautta päärakennuksen opettajainhuoneesta tai rehtorin kansliasta. Henkilökohtaiset tapaamiset Luokanohjaajantunneilla ja -varteilla, vanhempainilloissa, vanhempainvarteissa ja te loissa on mahdollisuus keskustella kasvokkain. 10\n14 Koulun ja kodin välinen yhteistyö 7. luokat 8. luokat 9. luokat Vanhempainilta järjestetään luokittain Seinäjoen seurakunnan Soukanjoen toimintakeskuksessa viikoilla klo Oppilaan mukana lähetetään myöhemmin tarkemmat tiedot. ti ACD, to BEG, ti FLM ja ti HK Vanhempainvartit (luokanohjaajan ja huoltajien yhteinen keskustelu) pidetään viikolla 4/2015. Luokanohjaaja ilmoittaa kullekin perheelle tarkan ajankohdan. Viikonloppuleiri 7.-luokkalaisten äideille järjestetään Honkiniemessä yhdessä seurakunnan perhetyön kanssa pe la Vanhempainilta järjestetään to klo Oppilaan mukana lähetetään myöhemmin tarkemmat tiedot. Vanhempainvartit pidetään viikolla 4/2015. Luokanohjaaja ilmoittaa kullekin perheelle tarkan ajankohdan. Oppilas on mukana vartilla. Vanhempainilta jatko-opinnoista järjestetään to klo Oppilaan mukana lähetetään myöhemmin tarkemmat tiedot. Yhteiset vanhempainvartit 9.-luokkalaisten vanhemmille sekä oppilaille pidetään viikolla 4/2015. Luokanohjaajat tiedottavat asiasta myöhemmin. Vanhempaintoimikunta Sykissä on toiminut vanhempaintoimikunta vuodesta Se on vapaamuotoinen palaute- ja keskustelulinkki kodin ja koulun välillä. Vanhempaintoimikunta pohtii esim. ajankohtaista yhteistyötä koulun kanssa sekä nuoren elämää tukevia turvaverkkoja. Vanhempaintoimikuntaan on tervetullut oppilaan huoltaja missä tahansa nuorensa yläkoulutaipaleen vaiheessa. Erityisesti jokaiselta uudelta seitsemänneltä luokalta toivotaan aktiivisia vanhempia mukaan! Lukuvuoden ensimmäinen kokoontuminen on ke klo koululla. Yhteysopettajana toimii Anu Koskela. 11\n15 Järjestyssäännöt Peruskoulun oppilaan on suoritettava tehtävänsä tunnollisesti ja käyttäydyttävä asiallisesti (perusopetuslaki 35 ). 1. Käyn koulua säännöllisesti. Poissaoloon huoltaja pyytää luvan. Enintään kolmen päivän poissaoloon luvan myöntää luokanohjaaja ja muihin poissaoloihin rehtori. 2. Noudatan koulussa opettajien ja muun henkilökunnan antamia ohjeita. 3. Opin koulussa toimimaan hyvien tapojen mukaisesti ja käyttäytymään kohteliaasti ja ystävällisesti sekä aikuisia että muita oppilaita kohtaan. Hyvään käyttäytymiseen kuuluu myös asiallinen kielenkäyttö. 4. Polkupyörät ja muut liikennevälineet jätän koulupäivän ajaksi niille varatuille paikoille. Koulu ei vastaa niille mahdollisesti aiheutuvista vahingoista tai niiden katoamisesta. 5. Koulupäivän vietän koulun alueella. Poistuminen on sallittua vain opettajan luvalla. 6. Pidän osaltani huolta koulun tiloista, välineistä ja muusta omaisuudesta. Samoin huolehdin työ- ja ruokailupaikkani sekä koko koulualueen siisteydestä ja viihtyisyydestä. 7. Annan kaikille koulun oppilaille ja aikuisille työrauhan. Liikun koulun tiloissa rauhallisesti ja huolehdin osaltani yleisestä turvallisuudesta. 8. Mikäli koulussa tai koulumatkalla sattuu vahinko, ilmoitan siitä välittömästi opettajalle. Tahallisen tai tuottamuksellisen vahingon seuraukset joutuu tekijä itse siivoamaan ja korvaamaan. 9. En tuo kouluun koulutyöhön kuulumattomia tavaroita. Matkapuhelinta en käytä oppituntien aikana. Koulu ei korvaa matkapuhelimelle tai muille tavaroille koulussa aiheutuneita vahinkoja tai niiden katoamisia. 10. Koulumatkoilla noudatan liikennesääntöjä ja hyviä tapoja. Mikäli järjestyssääntöjä rikotaan, kasvatuskeskustelu on ensisijainen tapa puuttua oppilaan häiritsevään tai epäasialliseen käytökseen. Muutoin käytetään perusopetuslain määrittelemiä kurinpidollisia toimenpiteitä ja rangaistuksia. Lisäykset : 1. Energiajuomat ovat kielletty kaikissa Seinäjoen peruskouluissa. 2. Lippistä, pipoa yms. ei pidetä päässä oppitunneilla tai muissa koulun tilaisuuksissa. 3. Matkapuhelimet kerätään aina kokeissa opettajan pöydälle. Lukuvuoden aikana kävimme koululla oppilaiden, opettajien sekä vanhempien kanssa keskustelua kännyköistä. Niiden on todettu monissa tapauksissa häiritsevän opetusta ja oppimista. Koko ajan sähköiset oppimateriaalit kehittyvät, joten niistä voi olla myös hyötyä opiskelussa. Sovimme, että tämän lukuvuoden aikana: Kehitetään yhdessä oppilaiden kanssa kännyköiden/tablettien/tietokoneiden hyötykäyttöä opetuksessa. Jos tunnilla ei käytetä kännykkää: Luokassa on kori, johon oppilas laittaa kännykän tunnin aluksi. Oppilas voi myös pitää puhelimensa repussa/laukussa oppitunnin ajan. Jos oppilas kuitenkin käyttää puhelintaan kesken tunnin ilman lupaa, puhelin voidaan takavarikoida rehtorin kansliaan. 12\n16 Ilmoitus vuosiluokkien oppilaiden huoltajille vaarallisen työn tekemisestä ja sen perusteista Sosiaali- ja terveysministeriön esityksestä valtioneuvosto on antanut asetuksen (475/2006) nuorille työntekijöille erityisen haitallisista ja vaarallisista töistä. Asetus tuli voimaan Asetuksessa säädetään muun muassa perusopetukseen liittyvästä työstä. Asetuksen mukaan peruskoulun seitsemännestä luokasta lähtien oppilaat voivat iästään riippumatta opettajan johdolla ja välittömässä valvonnassa tehdä asetuksessa tarkoitettua vaarallista työtä, jos se on opetuksen toteuttamiseksi välttämätöntä ja voidaan tehdä turvallisesti. Erityistä huomiota on kiinnitettävä siihen, että työvälineet ja suojaimet ovat oppilaalle sopivat ja turvalliset käyttää. Asetus edellyttää, että perusopetuksen vuosiluokan oppilaan huoltajalle ilmoitetaan etukäteen vaarallisen työn tekemisestä ja sen perusteista. Vaarallinen työ on vahvistettu sosiaali- ja terveysministeriön asetuksen (128/2002) esimerkkiluettelossa. Esimerkkiluettelossa vaarallinen työ on luokiteltu mekaanisiin, kemiallisiin, fysikaalisiin, sähköisiin ja biologisiin vaaratekijöihin sekä ruumiilliseen liikarasitukseen. Perusopetuksen 7. 9.vuosiluokilla Opetushallituksen vahvistamien opetussuunnitelman perusteiden mukaisessa teknisen työn opetuksessa sekä fysiikan ja kemian (ja mahdollisesti myös biologian ja kuvataiteiden) käytännön harjoitustöissä käytetään vaarallista työtä koskevan asetuksen esimerkkiluettelossa mainittuja mekaanisia koneita, laitteita ja työvälineitä, kuten esimerkiksi vannesahaa ja höyläkoneita, sekä kemiallisia aineita ja valmisteita, kuten esimerkiksi laimeita happoja sekä sähköisiä laitteita. Perusopetuksen vuosiluokilla asetuksen mukaisten vaarallisten aineiden, koneiden, laitteiden ja työvälineiden käyttö on kielletty. Lisätietoja asiasta antavat koulun rehtori ja asianomaisten aineiden opettajat. Valinnaisen kielen arviointi Perusopetuksen oppilasarvioinnin perusteiden mukaisesti valinnaisten aineiden, jotka muodostavat yhtenäisen, vähintään kahden vuosiviikkotunnin oppimäärän, arvioinnissa käytetään numeroarvostelua. Seinäjoella sivistyslautakunnan päätöksellä sovelletaan kuitenkin opetushallituksen em. poikkeavia ohjeita valinnaisten kielten arvioinnista: Mikäli 9. luokan huoltaja pyytää ennen oppiaineen viimeisen opiskelujakson alkua, ettei oppilaan päättötodistukseen merkitä numeroarviointia valinnaisesta A2-kielestä (ranska, saksa) tai B2-kielestä (ranska, saksa, venäjä), numeroarvosana jätetään pois ja todistukseen laitetaan arvosanan tilalle merkintä hyväksytty. Hyväksymismerkintä annetaan vain, jos oppilas on suorittanut valinnaisen aineen ko. oppimäärän hyväksytysti. Jos huoltaja haluaa, ettei oppilaan päättötodistukseen merkitä numeroarviointia valinnaisesta A2-ruotsin kielestä, oppilaalle annetaan numeroarvostelu B1-ruotsin kielestä. Oppilaan osaaminen arvioidaan tällöin käyttäen B1-tason arviointikriteerejä. Viimeisellä opintojaksolla tarkoitetaan tässä tapauksessa joko kevätlukukautta tai nelosjaksoa. Käytännössä muutos tulee pyytää ennen kevätlukukauden alkua kirjallisesti rehtorilta. Vapaamuotoisesta anomuksesta tulee ilmetä oppilaan nimi, opiskeltava kieli sekä huoltajan allekirjoitus. 13\n17 Koulun tapoihin tutustuminen Tutustukaa yhdessä kotona tähän tiedotteeseen. Jos jotain kysyttävää ilmenee, ottakaa yhteyttä koululle. Sivun alaosa palautetaan perjantaina 8.8. klo 9 10 pidettävällä luokanohjaajan tunnilla. Tutustukaa myös koulumme kotisivuihin: Sieltä löytyvät linkit mm. seuraaviin kohteisiin: Ohjeita opiskeluun sisältää mm. läksyjen lukuohjeet oppiaineittain, opastaa kokeisiin valmistautumiseen ja kertoo arviointiperusteista. Ohjeita vanhemmille ja oppilaille sähköisen kiusaamisen varalta, Murkun kanssa palvelu murrosikäisten vanhemmille. kotisivut päivittyvät alkusyksyn aikana. Leikkaa tästä Oppilaan nimi: Luokka: Olemme yhdessä kotona tutustuneet koulun tiedotteeseen sekä koulun kotisivuihin. Huoltajan allekirjoitus ja nimen selvennys Sitoudun noudattamaan edellä mainittuja koulun tietokoneiden käytön turvallisuusohjeita. Oppilaan allekirjoitus 9.luokkalaiset, palautus luokanohjaajalle LUPA TIETOJEN SIIRTÄMISEEN Peruskoulun viimeinen vuosi käynnistyy ja tämän vuoksi käännämme katseet jo tulevaisuuteen. Siirryttäessä peruskoulusta toiselle asteelle, tiedonsiirto koulujen välillä on yksi tärkeimmistä apuvälineistä auttamaan nuorta uudessa opinahjossaan. Tämän vuoksi tarvitsemme huoltajien lupaa siirtää oppilaan perustiedot yhteishakujärjestelmään (sen saatuamme oppilas voi hakea yhteishaussa) sekä opintojen kannalta tärkeitä asioita (mm. erityisen tuen tarve) vastaanottavaan kouluun sekä Kesäohjaamoon, mikäli oppilas jää ilman jatko-opintopaikkaa. Kesäohjaamossa tapahtuu ensi kesänä opettajien loma-aikaan oppilaiden ohjaus, mikäli joku on jäänyt ilman opiskelupaikkaa. Tulevasta hakuprosessista tulemme kertomaan tarkemmin marraskuun vanhempainillassa. Tiedonsiirtolupien myöntäminen on oppilaan etu, joilla turvaamme hänelle hyvät mahdollisuudet menestyä myös jatko-opinnoissa. Oppilaan nimi luokka syntymäaika oppilaan puhelin Annan luvan siirtää: oppilaan perustiedot yhteishakujärjestelmään (ilman tätä oppilas ei voi hakea) peruskoulusta Kesäohjaamoon (opon nimi ) vastaanottavasta (toisen asteen oppilaitos) oppilaitoksesta Kesäohjaamoon peruskoulusta toiselle asteelle Seinäjoella huoltajan allekirjoitus huoltajan puhelin nuoren allekirjoitus 14\n19 Koulu ja tietotekniikka Sykissä käytetään tieto- ja viestintätekniikan tuomia oppimis- ja opetusympäristöjä hyödyksi, kun se on pedagogisesti sopivaa. Atk-luokkia koulustamme löytyy kolme. Tietotekniikan ja internetin hyödyntämisessä on hyvä muistaa vastuullinen käyttö, myös kotona. Hyviä ohjeita turvalliseen netin käyttöön löytyy osoitteista: - Tietoturvakoulu - Lapset ja media tietoutta vanhemmille - IRC-Galleria tietoa vanhemmille - Tiedote sähköisestä kiusaamisesta hteiskoulu/kouluntoiminta_0/kiusaamisenehkaisy.html Koulussa noudatetaan seuraavia tietokoneiden käytön turvallisuusohjeita: 1. En käytä tietokonetta luvatta. 2. En tutki, käytä tai muuta muiden tuotoksia ilman lupaa. 3. En muuta koneiden asetuksia. 4. En asenna, kopioi enkä imuroi mitään koulun tietokoneille. 5. Suhtaudun harkinnalla ja kriittisesti internetistä poimimiini tietoihin. 6. En anna omia yhteystietojani ja suhtaudun varauksella tuntemattomiin keskustelukumppaneihin. Kaikki oppilaat tulevat saamaan lukuvuoden aikana opastuksen ja tunnukset sähköiseen oppimisalustaan Akkunaan, kun ovat sitoutuneet kirjallisesti noudattamaan asetettuja sääntöjä (erillinen lomake). Muista, että KAIKKI, MITÄ NETTIIN LAITAT TAI KIRJOITAT, PYSYY SIELLÄ. MIETI TARKKAAN, MITÄ KUVIA LAITAT NETTIIN. TOISESTA HENKILÖSTÄ EI SAA KIRJOITTAA NETTIIN MITÄÄN ILMAN HÄNEN LUPAANSA, SAMA KOSKEE VALOKUVIA. Kerro aina netissä tapahtuneesta kiusaamisesta tai huonosta käytöksestä jollekin aikuiselle kotona tai koulussa tai vaikka tukioppilaallesi. Kerro, vaikka kiusaaminen ei koskisi sinua. 16\n20 Luokkatilat 1. kerros TEKSTIILITYÖ TS KONTIO HEK KUVAAMATAITO KU1 KALINEN, AK KUVAAMATAITO KU2 ALA-HUISSI, JAH ERITYISOPETUS EO3 PÄIVÖLÄ, MIP kellarikerros HISTORIA H3 SIMOLA OUM TERVEYSTIETO TT SÄRMÖ MIS 17\nTuomikatu 6, 60100 Seinäjoki p. (06) 416 2341 http://www.seinajoki.fi/syk\nTuomikatu 6, 60100 Seinäjoki p. (06) 416 2341 http://www.seinajoki.fi/syk Tapahtumakalenteri Syyslukukausi 2015 ma ti 17. - 18.8. Koulukuvaus viikko 35 Seiskaluokkien ryhmäytys ke 2.9. 8.-luokkalaisten\nTuomikatu 6, 60100 Seinäjoki p. (06) 416 2341 http://www.seinajoki.fi/syk Tapahtumakalenteri Syyslukukausi 2016 ti 23.8. Koulurauhan julistamistapahtuma viikko 34-35 Seiskaluokkien ryhmäytys ma ti 29.\nSeinäjoen lyseossa opitaan tietoja, taitoja, yhdessä toimimista sekä tervettä asennetta elämään ja työntekoon, siis elämisen taitoja!\nSeinäjoen lyseo 1 SISÄLTÖ Rehtorin mietteitä... 3 Tervetuloa Seinäjoen lyseoon... 4 Uudet luokat... 5 Muutoksia koulunkäyntiin... 5 Tuttuja asioita... 6 Kuka auttaa ja neuvoo?... 7 Koulun kotisivut...


Laulaja Evelina julkaisi itkuisen videon: suree yksinäisyyttään yllättävän kohtaamisen jälkeen - Viihde - Ilta-Sanomat\nEvelina kertoo Instagramissa kyyneleet silmissään kaipaavansa normaalia arkea ja ihmiskontakteja.\nLaulaja Evelina, 25, avautui tiistaina Instagram-tilillään korona-ajan aiheuttamasta yksinäisyyden tunteesta. Laulaja kertoi itkuisena tilanteesta, joka sai tunteet purkautumaan.\n– Mä en normaalisti postaisi itsestäni näin epäedustavaa videota. Itken kaikki mun meikit, Evelina pohjusti Instagram-tilinsä Stories-osiossa.\n– Tuli äsken kadulla vastaan vastaan tyttö, joka pyysi yhteiskuvaa ja otettiin kuva yhdessä. En muista koska viimeksi mulla olisi ollut noin normaali olo, hän kertoi purskahtaen kyyneliin.\nFanikohtaaminen sai laulajan havahtumaan, kuinka paljon hän ikävöi normaalia elämää ja muita ihmisiä.\n– Mulla on niin kova ikäviä ihmisiä, kontakteja, elämää ja läheisyyttä. Ja en mä tiedä, siitä tuli niin onnellinen olo ja samalla myös sellainen, että mä olen tosi surullinen, että on joutunut elämään näin vuoden, hän avautui.\nEvelina on ottanut herkästi kantaa erilaisiin teemoihin sosiaalisen median tileillään.Kuva: Pete Aarre-Ahtio / IS\nEvelina, oikealta nimeltään Eveliina Tammenlaakso, on ottanut sosiaalisen median tileillään kantaa niin naisten oikeuksiin, ilmastonmuutokseen kuin epärealistisiin kauneusihanteisiin. Hän on puhunut julkisuudessa myös kokemastaan rankasta koulukiusaamisesta.\n– En koskaan ajattele, uskallanko sanoa näin. Kunhan se ajatus tulee jostain aidosta paikasta, niin silloin haluan antaa sille väylän, hän kuvaili IS:n haastattelussa viime vuonna.\nEvelina nousi julkisuuteen vain 16-vuotiaana The Voice of Finland -kisasta, ja hänen esikoisalbuminsa 24K teki suomalaista musiikkihistoriaa myyden platinaa jo ennen julkaisuaan.\nKolmannen albuminsa viime kesänä julkaissut laulaja tunnetaan muun muassa hiteistään Honey, Kylmii väreitä ja Hitaasti. Hänet valittiin vuoden naissolistiksi Emma-gaalassa vuonna 2018. Evelina on suosittu myös kuvapalvelu Instagramissa, jossa hänellä on yli 160 000 seuraajaa.\nMusiikki 24.7.2020 10:50


Pakasteviljelijäksi - Pakkasmarja\nMiksi pakastemarjojen sopimusviljelijäksi?\nOlemme Suomen suurin toimija kotimaisten viljeltyjen pakastemarjojen osalta. Ostamme pakastukseen viljelijöiltä mansikoita, herukoita, vadelmia, pensasmustikoita, karviaisia, tyrnimarjaa, raparperia ja luomumarjoja. Erikoisempien marjojen osalta tiedustele meiltä tilannetta. Myymme pakastemarjatuotteemme sekä vähittäiskaupoille että ammattikeittiöille ja jatkojalostajille.\nReilu ja tasavertainen hinnoittelu\nMääritämme joka kevät takuuhinnat tulevan satokauden pakastettavaksi ostettaville marjoille. Näin tiedät ajoissa, minkä hinnan vähintään meille toimittamistasi marjoista saat. Kokonaissadon ja markkinatilanteen mukaan saatamme satokaudella myös nostaa takuuhintaa.\nMeillä sopimuspaperi hintoineen on sama kaikille sopimusviljelijöille. Sanktioita ei meiltä lähetetä perään, vaikka sopimuskilomäärä ei aivan täyttyisi. Asetamme mieluummin sopimuksiin bonustavoitteita, joiden saavuttamisesta palkitsemme viljelijöitä paremmilla kilohinnoilla.\nKaikkia marjoja ei suinkaan tarvitse toimittaa suoraan meille tänne Suonenjoelle. Otamme pakastettaviksi tulevia marjoja vastaan useisiin eri toimipaikkoihin ympäri Suomen – tutustu niiden sijaintiin oheisesta kartasta! Marjojen vastaanottopaikkojamme ovat Suonenjoki, Vesanto, Heinävaara, Puumala, Lempäälä, Turku ja Mustasaari.\nSopimusviljelijämme voivat noutaa Pakkasmarjan muovilaatikoita ja kuormalavoja pakastukseen tuleville marjoille kaikista vastaanottopaikoista.\nLaatu ja pakkaaminen\nPidetään porukalla huolta pakastemarjojen laadusta!\nKolmannen osapuolen laatujärjestelmällä varmistamme, että meille tulevat marjat on viljelty vastuullisesti ja tuoteturvallisuuteen on kiinnitetty huomiota. Laatutarha-auditointi ja IP Kasvikset Perussertifiointi ovat molemmat meille hyväksyttyjä vaihtoehtoja, ja ne tulee suorittaa viimeistään saman satokauden aikana, jota ensimmäinen sopimus koskee. Lisätietoa näistä löydät Puutarhaliiton sivuilta.\nMeille marjojen maku on erittäin suuressa roolissa. Marjojen tulisikin olla makeita, ja aromaattisia ja suutuntumaltaan tuttuja. Marjan laatu ja maku lähtee jo lajikevalinnasta, siksipä taimien tarkka valinta onkin tärkeä lähtökohta tulevien satojen kannalta.\nKaikkien pakasteeseen tuotavien marjojen tulisi olla terveitä, puhtaita, kiinteän napakoita, ehjiä, herkullisen värisiä ja – näköisiä. Marjojen olisi myös hyvä olla mahdollisimman kuivia pakatessa, sillä liian kosteat marjat tarttuvat pakastuksessa toisiinsa kiinni. Marjoja ei saa pestä.\nTarkkailemme systemaattisesti meille saapuvien marjojen laatua vastaanotoissamme sekä pistokokein pakkaamossamme.\nMarjojen laatuluokittelu Pakkasmarjalla:\nPakasteeseen ostamme täysin kypsiä, hyvälaatuisia, mansikoita. Kun mansikoiden tuorekauppakestävyys ei ole enää ihan parhain, ne ovat monesti vielä todella hyviä marjoja pakkaseen, kunhan ne tulevat meille pakastukseen nopeasti. Huomioithan, että täysin kypsistä mansikoista saat myös enemmän kiloja kuin tuorekauppa kypsistä.\nPakasteeseen saapuvat mansikat poimitaan viljelmillä kannattomiksi ja pakataan Pakkasmarjan muovilaatikoihin. Täysin kypsistä mansikoista lähtee kanta helpommin irti. Kannattaa kuitenkin olla tarkkana, jotta mansikat eivät pääse ylikypsiksi.\nPakastemansikoiden suosituskoko on alle 40 mm halkaisijaltaan.\nMansikoiden laatuluokittelu Pakkasmarjalla:\nerittäin hyvälaatuiset, lajikkeelleen tyypilliset\ntasainen kypsyysaste, väri ja koko\npienikokoiset mansikat (loistavia marjasekoituksiin!)\nhyvälaatuiset, lajikkeelleen tyypilliset\nisot mansikat, halkaisijaltaan yli 4 cm\nmansikat, joissa pieni vaaleahko alue\nOstamme pakkaseen sekä avomaan että tunnelivadelmaa. Vadelmat pakataan 210g rasioihin, jotka toimitetaan Pakkasmarjan muovilaatikoissa vastaanottopaikkaan. Huomioithan, että vadelmarasiat menevät kuluttajille sellaisenaan eli niiden täytyy olla hyvälaatuisia läpi koko rasian.\nVadelmien laatuluokittelu Pakkasmarjalla:\nlievästi epämuodostuneet tai vioittuneet, murustuneet\nHerukkapensaat pidettävä leikkauksella riittävän pystyinä ja nuorina, jotta marjat eivät sisällä kuivia puutikkuja ja raakoja marjoja.\nHerukat puidaan mahdollisimman kypsinä, jolloin saanti on paras. Herukoissa ei saa olla sateen, kasteen, yli- tai alikypsyyden aiheuttamaa kosteutta, mikä aiheuttaa marjojen blokkiin jäätymistä.\nMarjojen halkaisijoiden tulee olla vähintään mustaherukalla 8 mm ja punaherukalla 7 mm.\nEnnen sopimusten tekoa on hyvä pohtia yhdessä, mitä marjaa ja kuinka paljon meille toimittaisit. Katsotaan samalla myös, mikä vastaanottopaikoistamme on lähimpänä marjatilaasi.


VVO-konserni kolmanneksi Vastuullinen kesäduuni -kilpailussa | Kojamo – parempaa kaupunkiasumista\nVVO-konserni kolmanneksi Vastuullinen kesäduuni -kilpailussa\n30.8.2016 | Uutiset\nVastuullinen kesäduuni -kampanja on palkinnut jälleen Suomen vastuullisimmat kesätyönantajat. Vastuullisin kesäduuni 2016 -kilpailuun osallistui 95 työnantajaa ja vastauksia saatiin 5036 kesätyöntekijältä. Suurten organisaatioiden sarjaan osallistui 80 työnantajaa. He arvioivat työnantajiaan muun muassa työnhakuprosessin, perehdytyksen, työtehtävien mielekkyyden ja tasapuolisuuden perusteella. Asuntosijoitusyhtiö VVO-yhtymä Oyj sijoittui suurten työnantajien sarjassa kolmanneksi. Ykköseksi ylsi rakennusyhtiö Peab Oy ja toiseksi metsäkoneyritys Ponsse Oyj.\nKilpailuraadin perusteluissa mainitaan mm., että VVO-konsernilla on tasaisen varma suoritus lähes kaikilla osa-alueilla.\nTyösopimuksiin liittyvien asioiden hoitaminen ja kokonaistyytyväisyyden korkea taso nostavat yhtiön suurten sarjan kärkikolmikkoon. Erityisesti hakijakokemuksesta on jäänyt kesätyöntekijöille poikkeuksellisen hyvä vaikutelma ja VVO-konsernin hakijakokemus on suurten sarjan paras.\n– Henkilöstöjohtamisen vastuullisuus on meille tärkeä lähtökohta ja haluamme vastata siihen liittyviin odotuksiin. Kesätyöntekijöille olemme pyrkineet luomaan parhaat mahdollisuudet päästä osalliseksi merkitykselliseen työhön sekä toimintatapojen kehittämiseen. Kesätyöntekijät ovat olleet mukana kaikessa kehitystyössä, kuten palvelukonseptien rakentamisessa, ja osallistuneet siten yrityksen evoluutioon omilla ideoillaan. Hakijakokemusta kartoitimme tänä vuonna myös ei valituilta pystyäksemme parantamaan toimintaamme kaikkien kannalta, VVO-konsernin henkilöstöpäällikkö Eeva Reponen sanoo.\nErityistä tyytyväisyyttä hyvän sijoituksen lisäksi toivat avoimiin vastauksiin jätetyt kommentit kesätyöntekijöiltä:\n– Näistä palautteista voimme olla vain iloisia ja kiitollisia, juuri tähän olemme pyrkineetkin. Kiitos kuuluu tietysti koko henkilöstöllemme, joka vuosi toisensa jälkeen ottaa kaikki uudet työntekijät ja myös kesätyöntekijät lämmöllä ja innolla joukkoonsa, Reponen sanoo.\nVVO-konserni palkkasi tänä kesänä yli neljäkymmentä kesätyöntekijää Helsinkiin ja kahdeksalle muulle paikkakunnalle ympäri Suomen. Kesätyöntekijät pääsivät työskentelemään myyntineuvottelijan, isännöitsijän, teknisen managerin, asiakaspalvelun, toimistopalveluiden, ostoreskontran, vuokravalvonnan, rahoituksen ja kirjanpidon tehtävissä.\nHenkilöstöpäällikkö Eeva Reponen, p. 040 7711736, etunimi.sukunimi@vvo.fi


[fa icon="calendar'] 8.11.2019 13:57 / kirjoittaja Aku Aarnio\nNäkymä Helsingin pörssiin huhtikuussa 2019. (Kuva: Markku Ulander/Lehtikuva.)\nAlfa-kerroin – Kerroin, jonka avulla mitataan sijoitusrahaston tai osakkeen tuottoa vertaamalla sitä vastaavaan markkinariskin omaavan puhtaan indeksisalkun tuottoon.\nAnalyytikko – Analysoi markkinoiden ja erilaisten yritysten toimintaa sekä niiden kehitystä.\nApportti – Osakkeiden merkitseminen muuta omaisuutta kuin rahaa vastaan. Apporttiomaisuus voi olla esimerkiksi kiinteä omaisuus.\nArbitraasi – Tilanne, jossa ostetaan ja myydään arvopapereita, valuuttaa tai hyödykkeitä siten, että hyödynnetään markkinoiden tilapäisiä hinnoittelueroja. Tällä tavoin voidaan saada voittoa ilman riskiä.\nArvo-osuus – Sähköinen vastike perinteiselle painetuille arvopapereille, esimerkiksi osakekirjoille ja joukkovelkakirjoille.\nArvo-osuusrekisteri – Valtiovarainministeriön alainen rekisteri, jonka tarkoituksena on pitää ajan tasalla sijoittajat arvo-osuustileissä tapahtuvissa muutoksista.\nArvopaperi – Asiakirja tai arvo-osuus, kuten osake, joukkovelkakirja tai sijoitusrahasto-osuus.\nArvopaperikauppa – Arvopapereiden osto ja myynti.\nArvopaperimarkkinat – Arvopapereilla, kuten osake- tai joukkovelkakirjoilla, tapahtuva kaupankäynti.\nArvopaperimarkkinalaki – Laki, joka säätelee yhtiöiden tiedottamista, julkista ostotarjousta ja tarjousvelvollisuutta sekä markkinoiden väärinkäyttöä.\nArvopaperisalkku – Yhden henkilön arvopaperiomistukset.\nArvopaperimarkkinayhdistys – Yhdistys, jonka tarkoituksena on varmistaa arvopaperimarkkinoiden yhdenmukaiset toimintamallit ja pelisäännöt. Yhdistyksen perustivat joulukuussa 2006 Elinkeinoelämän keskusliitto EK, Nasdaq Helsinki sekä Keskuskauppakamari.\nArvopaperikeskus – Yhtiö, joka hoitaa mm. arvo-osuusjärjestelmää sekä ei-kaupallista arvo-osuusrekisteriä.\nArvopaperinvälittäjä – Sijoituspalveluyritys, joka välittää arvopaperikauppoja sekä tarjoaa omaisuudenhoito -ja sijoituspalveluita.\nAvaava tase – Tase, jossa eritellään yhtiön varat ja velat.\nBear market – "Karhumarkkina" eli markkinoiden laskukausi.\nBenchmark-indeksi – Indeksi, jossa verrataan sijoitusrahaston tuottoa rahaston sääntöjen mukaan.\nBeta-kerroin – Kerroin, joka paljastaa, kuinka merkittävästi kyseinen instrumentti seuraa markkinoiden muutoksia. Beta-kerroin mittaa osakkeen markkinariskiä ja kokonaistuoton riippuvuutta markkinoiden keskimääräisestä tuotosta. Mitä suurempi kerroin on, sitä suurempi on riski ja tuotto vaihtelee enemmän markkinoihin verrattuna.\nBondi – Joukkovelkakirjalaina.\nBlue Chip -yhtiö – Suuri ja tunnettu pörssiyhtiö, jolla on pitkä toimintahistoria sekä vakiintunut ja vahva taloudellinen asema.\nBull market – "Härkämarkkina", eli markkinoiden nousukausi\nBullet-laina – Joukkolaina, jonka takaisinmaksu tehdään yhdessä erässä laina-ajan päättyessä.\nCAP-indeksi – Painorajoitettu indeksi, jossa yhden osakkeen enimmäispaino on 10 % indeksin kokonaismarkkina-arvosta.\nCD – sijoitustodistus, “certificate of deposit”.\nCMD - pääomamarkkinapäivä, "capital market day".\nCorporate Governance = Niin kutsuttu "Hyvä hallintotapa" eli hallinnointikoodi, joka on pörssiyhtiöille laadittu kokoelma hyvää hallinnointia koskevia suosituksia. Hallinnointikoodin tarkoituksena on yhtenäistää pörssiyhtiöiden toimintatapoja sekä lisätä muun muassa palkitsemiseen liittyvää avoimuutta. Hallinnointikoodi koskee kaikkia Helsingin pörssissä listattuja yhtiöitä.\nDebentuuri – Yrityksen liikkeeseen laskema joukkolaina.\nDeflaattori – Mittaa hintojen muutosta eli inflaatiota.\nDelta-kerroin – Kerroin, joka mittaa esimerkiksi osakkeen tai sijoitussalkun arvossa tapahtuvan muutoksen prosentuaalisesti suhteessa osakemarkkinoiden yhden prosentin nousuun.\nDuraatio – Mittari, joka kertoo missa ajassa sijoitetut pääomat ja korot palautuvat takaisin sijoittajalle. Se myös mittaa sijoituksen hinnan herkkyyttä korkotason muutoksiin.\nEfektiivinen korko/tuotto – Arvopaperin korko/tuotto suhteessa markkina-arvoon.\nEKP – Euroopan keskuspankki, joka vastaa EU-maiden rahapolitiikasta sekä yhteisen rahan vakaudesta. Määrittää korkotason euroalueelle.\nEmissiovoitto – Arvopaperin liikkeeseenlaskuhinta, jonka voitto jää arvopaperin liikkeeseenlaskijalle.\nEmissiokurssi – Joukkovelkakirjan liikkeeseenlaskukurssi. Voi poiketa nimelliskurssista eli sadasta ja tällöin vaikuttaa siihen, paljonko lainasta maksetaan.\nEPS – ”Earnings per share” eli yhtiön nettotulos yhtä osaketta kohti.\nEP-luku – ”Earnings-price ratio” eli osakkeen kurssi suhteessa osakekohtaiseen nettotulokseen.\nETC – Arvopaperi, joka seuraa hyödykkeen tai hyödykekorin hintoja ja on myytävänä pörssissä.\nETF, Exchange Traded Fund – ETF-rahastolla käydään kauppaa kuten osakkeilla. Se on pörssinoteerattu rahasto ja se pyrkii seuraamaan kohdeindeksiä.\nETA-alue – Euroopan talousalue, johon kuuluvat EU:n jäsenvaltiot sekä Islanti, Norja ja Lichtenstein.\nErillistilinpäätös – Yhden yksittäisen yhtiön oma tilinpäätös. Erillistilinpäätöksen lisäksi, emoyhtiöt ovat velvollisia laatimaan konsernitilinpäätöksen.\nESMA – Euroopan arvopaperimarkkinaviranomainen, jonka tehtävänä on parantaa sijoittajansuojaa ja rahoitusmarkkinoiden vakautta sekä moitteetonta toimintaa.\nKaupankäyntiä Helsingin pörssissä marraskuussa 1956 (Kuva: Lehtikuva/Mauri Vuorinen).\nFutuuri – Kohdistuu tulevaisuudessa tehtävään kauppaan, jolloin sitoudutaan ostamaan tai myymään sopimuksen kohde-etuus esimerkiksi osake, tiettynä ajanhetkenä sopimushetken hintaan.\nGoodwill – Yrityskaupoissa yleensä määräytyvä yhtiön aineeton arvo, kuten esimerkiksi maine -ja brändiarvo.\nGearing-% - Nettovelan suhde omaan pääomaan eli velkaantumisaste.\nHallintarekisteri – Arvo-osuusrekisteri, josta selviää arvo-osuustilin haltija eikä osakkeen todellista omistajaa. Osakkeet, jotka ovat hallintarekisterissä oikeuttavat osinkoihin ja osakeanteihin, mutta eivät äänivaltaan yhtiökokouksissa.\nHEX-indeksi – Helsingin Pörssin laskemat entiset osakeindeksit, jotka on nykyään korvattu OMX-Helsinki -indekseillä.\nHedge fund – Erityisrahasto, jonka strategia on pyrkiä absoluuttiseen tuottoon markkinatilanteesta huolimatta. Tämän rahaston sijoituskohteita ovat listattujen ja listaamattomien yhtiöiden osakkeet, erilaiset korkokohteet sekä -johdannaiset. Suomennettu toisinaan myös termiksi ”suojarahasto”.\nHedgerahasto – Yhteisnimitys erilaisille erikoissijoitusrahastoille.\nHigh yield -laina – Yrityksen liikkeelle laskema joukkolaina, jossa on suuri korkotuotto yhtiön heikon luottokelpoisuuden takia.\nIASB - International Acconting Standards Board. Kansainvälisiä tilinpäätöksen laatimisperiaatteita laativa elin.\nIFRIC – Komitea, joka antaa tulkintoja kansainvälisistä IFRS-tilinpäätösstandardeista.\nIFRS - Tilinpäätösstandardi, jonka mukaan eurooppalaiset pörssilistatut yritykset tekevät konsernitilinpäätöksensä. Lyhenne IFRS tulee sanoista International Financial Reporting Standards.\nIlmaisanti – Osakkaille ilmainen osakeanti, jossa uudet osakkeet maksetaan yhtiön oman pääoman rahastosta.\nIlmoitusvelvollinen – Henkilö, joka kuuluu yhtiön sisäpiiriin (mm. johto / hallituksen jäsenet). Sisäpiiriläisen on lain mukaan ilmoitettava arvopaperikauppansa.\nIndeksirahasto – Rahasto pyrkii mukailemaan indeksin kehitystä eli rahasto sijoittaa eri osakkeisiin samassa suhteessa kuin niiden osuus on indeksissä.\nInstrumentti – Arvopaperikaupan kohde.\nI.O.U. – ”I owe you”, velkakirja.\nJaksotus – Tuoton tai kulun merkitseminen tilikauden tulokseen vaikuttavaksi, jotta tilikauden tulos on esitetty oikein.\nJohdannainen – Yleisnimike arvopaperille, jonka arvo perustuu toiseen kohde-etuuden hintaan.\nJohdannaismarkkinat – Markkinat, joissa kaupankäynnin kohteena olevan sopimuksen arvo perustuu toisen kohteen arvoon.\nJoukkovelkakirjalaina – Yhteisön yleisön ottama laina, joka jakautuu useisiin joukkovelkakirjoihin.\nJuoksuaika – Ajanjakso, jolloin laina maksetaan takaisin.\nKasvuosuus – Sijoitusrahasto-osuus, jonka tuotto lisätään osuuden arvoon eikä makseta tuotto-osuutta.\nKasvurahasto – Sijoitusrahasto, jonka voitto siirtyy rahasto-osuuden arvoon eikä rahasto jaa vuosittain tuotto-osuutta.\nKaupparekisteri – Virallinen ja julkinen rekisteri yrityksistä.\nKokonaistuotto – Tuotto, johon lasketaan yhteen arvopaperista saatu korko tai osinko ja arvonnousu.\nKomissio – Välityspalkkio, jonka välittäjä perii arvopaperikaupasta.\nKorkorahasto – Rahasto, joka sijoittaa korkoinstrumentteihin.\nKuponkikorko – Joukkolainan nimelliskorko, joka ilmoitetaan joukkolainan liikkeeseen laskussa.\nKäypä arvo – Rahamäärä, johon omaisuus voitaisiin vaihtaa eri osapuolten välillä.\nKäypä hinta – Omistuksen, esimerkiksi arvopaperin markkinahinta.\nLeimavero – Vero, joka aiemmin maksettiin lainannoston tai panttivelkakirjan haun yhteydessä. Vero poistettiin vuonna 1998.\nLBO – ”Leveraged buyout” eli lainapääomarahoitteinen yritysosto.\nLiiketulos – Saadaan, kun yrityksen liikevaihdosta vähennetään muuttuvat ja kiinteät kulut sekä poistot. Yrityksen liiketulos voi olla joko voitollinen tai tappiollinen.\nLikviditeetti – Rahaksi muutettavuus. Kuvaa, miten nopeasti ja tehokkaasti arvopaperimarkkinat kykenevät välittämään kauppoja. Pienellä likviditeetillä arvopapereiden myynti ja ostaminen voi olla vaikeampaa, kun vastaavasti suurella likviditeetillä voi toteuttaa suuriakin kauppoja ilman suurta vaikutusta hintatasoon.\nLiputus – Omistusoikeuden julkistaminen pörssiosakkeissa, kun ostaja on ylittänyt tai alittanut määräosuuden yhtiön päätäntävallasta.\nLiputusvelvollisuus – Koskee listayhtiön osakkeenomistajaa, osakkeenomistajaan rinnastettua henkilöä tai listayhtiötä itseään. Liputusvelvollisuudella sijoittajilla on mahdollisuus saada tasapuolista tietoa listayhtiön omistus -ja äänivaltarakenteesta sekä niiden muutoksista.\nListalleottoesite – Sijoittajille suunnattu esite yhtiön taloudellisesta tilanteesta, joka tehdään pörssiyhtiön arvopaperien liikkeeseenlaskun yhteydessä.\nListautuminen – Arvopaperien ottaminen julkisen kaupankäynnin kohteeksi.\nLunastushinta – Rahastoyhtiön sijoitusrahasto-osuudesta sen omistajalle maksama hinta.\nLunastusvelvollisuus – Rahastoyhtiön velvollisuus vaadittaessa lunastaa sijoitusrahaston osuus.\nLuottokelpoisuusluokitus – Arvio yhtiön kyvystä maksaa velkansa.\nMarkkina-arvo – Arvopaperille määräytyvä hinta. Yhtiön markkina-arvo saadaan kertomalla osakkeiden määrä yhden osakkeen päivän kurssilla.\nMarkkinakorko – Rahan hinta, joka syntyy markkinoilla kysynnän ja tarjonnan mukaan, esimerkiksi euribor-korot.\nMarginaalivero – Tulonlisästä menevä vero.\nMaster feeder -rahasto – Rahasto, joka sijoittaa vain yhteen sijoitusrahastoon. MF helpottaa rahaston markkinointia yli rajojen.\nMBI – ”Management buy-in” eli myydään suuri osa yrityksestä sijoittajaryhmälle siten, että toimiva johto jatkaa tehtävissään.\nMBO – ”Management buy-out” eli yrityksen tai sen osan myynti toimivalle johdolle.\nMerkintätakuu – Sitoumus merkitä liikkeeseen laskettavista arvopapereista merkitsemättä jäänyt osa.\nNimelliskorko – Joukkolainan nimelliskorko.\nNollakuponkikorko – Korkokupongittoman sijoitusinstrumentin, kuten nollakuponkilainan tuotto.\nNollakuponkilaina – Kyseiselle lainalle ei makseta korkoa laina-aikana. Nämä lainat hankitaan alle nimellishinnan, joten niistä maksetaan takaisin nimellishinta, kun laina-aika päättyy. Tuotto muodostuu merkintä -ja takaisinmaksuhinnan erotuksesta.\nNM-lista – New Market List, tarkoitettu Helsingin Pörssin pienimmille yrityksille.\nObligaatio – Joukkovelkakirjalaina, jolle on asetettava vakuus.\nObligaatiorahasto – Rahasto, joka sijoittaa valtion ja julkisyhteisöjen joukkolainoihin.\nOmavaraisuusaste – Tunnusluku, joka kertoo oman pääoman osuuden yrityksen liiketoimintaan sitoutuneesta koko pääomasta.\nOMX – Yhtiö, joka on nykyisin osa Nasdaq OMX:ää. Yhtiö omistaa pohjoismaisista pörsseistä Helsingin, Kööpenhaminan, Tukholman ja Islannin pörssit sekä lisäksi myös Baltian maiden pörssit.\nOMX-indeksit – Pohjoismaisten ja Baltian pörssien indeksit. Kertoo, miten kussakin pörssissä listattujen yritysten osakkeiden hinnat kokonaisuudessaan nousevat tai laskevat.\nOptiolaina – Joukkovelkakirjalaina, johon liittyy liikkeeseenlaskijan osakkeiden merkintään oikeuttavia optiotodistuksia.\nOptiosopimus – Ehdollinen sopimus, jolloin optioon sijoittanut voi valita, toteutuuko kauppa vai ei.\nOsakeanti – Osakeyhtiön osakepääoman korotus laskemalla liikkeeseen uusia osakkeita. Osakeanti voi olla maksullinen tai maksuton.\nOsakeindeksi – Mittaa osakkeiden kurssikehitystä eli hinnanmuutoksia.\nOsakepääoma – Yhtiön osakepääoma muodostuu osakkeista, joita yhtiö antaa sijoituksia vastaan.\nOsakesarja – Osakeyhtiön erilajiset osakkeet, kuten kanta- ja etuoikeutetut osakkeet.\nOTC – ”Over the counter” eli osakkeiden kauppa suoraan ilman pörssin välitystä.\nP/E-luku – ”Price per earnings”. Luku ilmaisee osakkeen hinnan ja yhtä osaketta kohden lasketun voiton suhteen. Lukua käytetään osakkeiden analysoimiseen.\nP/B-luku – ”Price per book”. Osakekurssi suhteutettuna omaan pääomaan per osake. Lukua käytetään osakkeiden analysoimiseen.\nPortfolio – Sijoitussalkku, joka koostuu monista eri sijoituskohteista.\nPreemio – Hintaero eli lisähinta toiseen vertailukelpoiseen arvopaperiin.\nPrime-korko – Pankin tai pankkiryhmän oma viitekorko, jonka tasosta ja muutoksista vastaa pankki sovittujen perusteiden mukaisesti.\nPro forma -tilinpäätös – Laskennallinen tilinpäätös, joka tehdään fuusioituessa kuvaamaan, miltä tilinpäätös olisi näyttänyt, jos yhtiöt olisi toimineet yhdessä koko tilikauden tai katsastuskauden.\nPrivate placement – Tietylle sijoittajaryhmälle suunnattu osakeanti.\nProgressio – Kuvaa tulonlisästä menevän veron kasvua asteittain tulojen noustessa.\nNäkymä Helsingin Pörssitalossa huhtikuussa 2019. (Kuva: Markku Ulander/Lehtikuva.)\nRahamarkkinat - Valtion, yritysten ja yhteisöjen lyhytaikaisten yritystodistusten, sijoitustodistusten ja valtion velkasitoumusten markkinat.\nRahasto-osuusrahasto – Rahasto, joka sijoittaa toisiin sijoitusrahastoihin.\nRahoitusinstrumentti – Rahoitussopimus kahden osapuolen välillä, mikä muodostaa toiselle osapuolelle rahoitusvaroihin kuuluvan erän.\nRahoitusleasing – Vuokrasopimus, joka siirtää hyödykkeen omistamisen riskit ja edut toiselle osapuolelle.\nReaalituotto – Tuotto, josta on vähennetty inflaation eli yleisen hintatason nousun vaikutus.\nRekyyli – Kuvaa osakkeiden kurssikehityksen äkillisiä muutoksia vastakkaiseen suuntaan.\nRepokauppa – Takaisinostosopimuskauppa, joka tehdään ostajan ja myyjän välille.\nRoad show – Tapahtumasarja, jossa pörssiyritys markkinoi itseään sijoituskohteena tärkeille sijoittajille.\nROE – ”Return on equity” eli oman pääoman tuottoprosentti, joka kertoo yrityksen kannattavuudesta.\nROI – ”Return on investment” eli sijoitetun pääoman tuottoprosentti, joka kertoo yrityksen kannattavuudesta.\nSateenvarjorahasto – Hallinnoi erityyppisiä sijoitusrahastoja. Näiden rahastojen sisällä sijoittaja voi, ilman merkintä -tai lunastusmaksua, vaihtaa rahastoa.\nSharpen mittari – Suhdeluku, jota käytetään mittaamaan sijoitusrahastojen tuottoa ja riskiä.\nSIC - Komitea, joka antaa tulkintoja kansainvälisten IFRS-tilinpäätösstandardien laatimisperiaatteille.\nSijoitustodistus – Pankin liikkeelle laskema vakuudeton jälkimarkkinakelpoinen velkakirja, jonka laina-aika on enintään 12 kuukautta.\nSisäpiiritieto - Julkisen kaupankäynnin kohteena olevaan arvopaperiin liittyvää luonteeltaan täsmällistä tietoa, jota ei ole julkistettu tai joka muuten ei ole ollut markkinoilla saatavissa ja joka on omiaan olennaisesti vaikuttamaan sanotun arvopaperin arvoon.\nSyklinen osake – Osake, jonka arvoon vaikuttaa suuresti suhdanteiden muutokset.\nTracking error – Luku, jonka avulla mitataan sijoitusrahaston salkun tuoton poikkeamaa vertailuindeksissä.\nTuotto – Muodostuu osakkeissa osingoista ja arvonnoususta.\nTuottoindeksi – Indeksi huomioi osinkojen vaikutuksen osakekursseihin ja markkinoiden tuottoon.\nTuottopaperi – Osake, jossa osingolla on arvonnousun odotusta merkittävämpi paino.\nTuottokäyrä – Ennakoi markkinakorkojen käyttäytymistä tulevaisuudessa ja kertoo samalla rahamarkkinoiden inflaatio-odotuksista.\nUnit linked – Vakuutussäästömuoto, jossa vakuutuksenottajan varat sijoitetaan sijoitusrahastoihin.\nUudelleenarvostus – Varat ja velat merkitään taseeseen aikaisemmasta poikkeavan määräisenä korkeampaan käypään arvoon.\nUusmerkintä – Maksullinen osakeanti\nVaihtovelkakirja – Lainaehtojen mukaisesti mahdollisuus vaihtaa osakkeisiin.\nValtion viitelaina – Obligaatiolaina, joissa liikkeellelaskijana on valtio ja joilla käydään aktiivista kauppaa, jota jälkimarkkinoilla ylläpitää määrätyt pankit. Koetaan perinteisesti melko riskittömiksi sijoituskohteiksi, koska valtioilla on tapana huolehtia velvoitteistaan.\nVenture capital – Sijoituspääomaa, jolla rahoitetaan mm. uusia ja rakennemuutosta tekeviä yrityksiä.\nVertailuindeksi – Indeksi, jossa verrataan sijoitusrahaston tuottoa rahaston sääntöjen mukaisesti.\nVipurahasto – Sijoitusrahasto, jonka sijoitustoiminta perustuu johdannaisten aktiiviseen käyttöön, tarkoituksena saada keskimääräistä parempaa tuottoa.\nYhteisösijoittaja – Yhteisö, säätiö tai sijoitusrahasto, jotka käyvät kauppaa suurilla erillä arvopaperimarkkinoilla.\nYhtiökokous - Yhtiön ylin päätöksentekoelin, jossa yhtiön osakkeenomistajat käyttävät päätöksentekovaltaansa. Pidettävä kerran vuodessa. Yhtiökokouksen päätösvaltaan kuuluvat muun muassa hallituksen jäsenten ja tilintarkastajien palkkiot ja valinta sekä tilinpäätöksen vahvistaminen.\nYhdistelmärahasto – Sijoitusrahasto, joka sijoittaa osakkeisiin ja korkoa tuottaviin kohteisiin.\nYleisöanti – Anti, joka suunnattaan tietyille tahoille. Se voidaan suunnata myös yleisesti sijoittajille.\nYleisindeksi – Koko osakemarkkinoita kuvaava indeksi.\nYlikurssi – Nimellisarvon ylittävä osa joukkolainan hinnasta.\nYlimerkintä – Arvopaperin kysyntä yli tarjotun määrän.\nYlimyynti – Shorttaus. Arvopapereiden myynti, ilman omistamista, minkä tavoitteena on hyötyä kurssien laskusta.\nYlimääräinen yhtiökokous - Kokous, joka on järjestettävä, mikäli tietyn asian käsittelyä varten vaatimuksen esittäneiden osakkeenomistajien omistusosuus on yhteensä vähintään 10 % yhtiön osakkeista.\nYritystodistus - Yrityksen liikkeeseenlaskema vakuudeton jälkimarkkinakelpoinen velkakirja, jonka laina-aika on enintään 12 kuukautta.\nAiheet: tiedote ja tiedottaminen, mediaviestintä, lehdistötilaisuus, kuvat


Tiimiakatemia | Esseepankki » Asiakaskokemus – palvelubisneksestä kokemusbisnekseen\nKirja: Asiakaskokemus - palvelubisneksestä kokemusbisnekseen\nKirjan kirjoittaja: Janne Löytänä & Katleena Kortesuo\nAsiakaskokemus tarkoittaa ihmisen tekemien yksittäisten tulkintojen summaa. Tämä tarkoittaa sitä, että asiakaskokemus ei ole järkiperäinen päätös vaan kokemus, johon vaikuttavat vahvasti tunteet ja alitajunnassa tehdyt tulkinnat. Ei ole siis täysin mahdollista vaikuttaa siihen, millaisen asiakaskokemuksen asiakas muodostaa. Yritys voi kuitenkin valita, millaisia kokemuksia se yrittää asiakkaalle luoda.\nAsiakaskokemuksesta pitäisi pyrkiä tekemään odotuksia ylittävää asiakkaalle. Odotukset ylittävä kokemus koostuu kolmesta osasta: ydinkokemuksesta, laajennetusta kokemuksesta ja odotukset ylittävästä kokemuksesta. Odotuksen ylittävä kokemus on asiakkaalle muun muassa henkilökohtainen, aito, olennainen, räätälöity, tunteisiin vetoava, yllättävä, sekä selkeästi näkyvä ja arvokas.\nMyllytuvalla pyrimme aina siihen, että asiakkaat olivat meidän kamujamme. Muutamat asiakkaat tulivat kyselemään että ”täälläkös sitä korttia aina pelataan?” ja moni tuli käymään kiinnostuneina siitä että millaisia tyyppejä olemme.\nPäätimme jo hyvissä ajoin että meillä asiakaspalvelu on se pääjuttu kaiken muun ohessa. Selkeä teema asiakaspalvelussa oli ihmisläheisyys, olimme kaikkien kavereita. Kanta-asiakkaita meillä oli todella paljon, ja tosi monesta tuli meille hyviä tuttavia. Moni tuli sanomaan miten ihana meille oli aina tulla koska juuri me olimme siellä. Rupattelimme halukkaiden kanssa aina pitkät tovit asiasta kuin asiasta jos aika vain salli. Teetätimme itsellemme työpaidat joissa luki meidän nimet ja näin emme olleet vain ne kolme Myllytuvan tyttöä. Olimme Katri, Heidi ja Iida.\nAsiakkaiden tulee kokea olevansa merkityksellisiä yritykselle. Aitous kumpuaa koko yrityksen johdosta ja strategiasta, josta se välittyy myös muulle henkilökunnalle. Jo yrityksen strategiassa on käsitteitä jotka ovat kaukana asiakkaan todellisuudesta, voidaan olla varmoja, että aitous ei välity asiakkaalle. Asiakaskokemuksen tulee vastata suoraan asiakkaan tarpeisiin ja toiveisiin, näin ollen sitä voidaan pitää oleellisena. Kokemukset pitää räätälöidä asiakkaalle ja hänen tilanteeseensa sopivaksi. Yrityksen toiminnoista pitää löytyä joustovaraa, jotta räätälöityjä kokemuksia pystyttäisiin tarjoamaan. Mitä enemmän joustovaraa, sitä paremmin kokemuksista pystytään tekemään juuri jokaiselle asiakkaalle itselleen sopivia.\nOmana itsenä oleminen useimmiten riittää, ja tässä tapauksessa se toimi tosi hyvin. Vietimme aikaa myös Myllytuvan ulkopuolella joidenkin asiakkaidemme kanssa. Monet pyytelivät mökeilleen käymään ja monet olisivat halunneet sulkemisajan jälkeen jäädä meidän kanssa juomaan olutta Myllytuvalle (näin ei tietenkään voinut tehdä).\nHenkilökohtaisuus asiakaskokemuksessa syntyy pienistä teoista, joissa huomioidaan asiakkaan tilanne ja reagoidaan siihen. Henkilökohtaisuus asiakkuuksissa vaatii paljon työtä, tiedon- ja palautteenkeruuta sekä kokonaisvaltaisesti mietittyjä tekoja.\nAsiakaskokemus kannattaa aina suunnitella niin, että se vetoaa jollain tavalla tunteisiin. Asiakasta on hyvä kiittää ja kertoa arvostavansa asiakkuutta. Keinot voivat olla hyvinkin yksinkertaisia tai monimutkaisia.\nUskon että Myllytuvan asiakaspalvelu oli hyvin kokemuksellista. Teimme sen niin sydämellä, että asiakas varmasti koki saavansa parasta mahdollista palvelua.\nAsiakas pitää yllättää positiivisesti, jotta hänet saadaan tyytyväiseksi. Jotta asiakkaan odotukset voitaisiin ylittää, tulee hänelle tarjota yllätyksiä. Yllätyksellisyyttä voi luoda myös yksinkertaisten mutta asiakkaalle merkityksellisten asioiden muodossa. Yrityksen on varmistettava että asiakas tietää kokemuksensa arvon. Arvosta on viestittävä asiakkaan suuntaan selkeästi esimerkiksi vertaamalla annettua lupausta saatuun arvoon.\nAsiakaskokemuksen kehittämiseksi on hyvä ottaa asiakas jollain tavalla mukaan palveluiden suunnitteluun. Asiakaskokemus on paljolti kiinni myös siitä, kuinka paljon asiakas haluaa itse sille antaa ja kuinka paljon organisaatio antaa asiakkaan olla mukana. Asiakkaan roolia on siis pyrittävä kasvattamaan yhteistyössä paremman asiakaskokemuksen takaamiseksi. Me teimme asiakkaidemme kanssa paljon yhteistyötä. Läpi kesän käytiin keskusteluja siitä, miten tapahtumia, palveluita ja tuotteita voitaisiin kehittää entisestään ja pyrimme tekemään muutoksia koko kesän läpi.\n”Ihmiset eivät välttämättä muista, mitä teit tai mitä sanoit, mutta he muistavat aina, mitä sait heidät tuntemaan”


Myös eläinten hyvinvoinnin perusta on korkealaatuisessa ravinnossa, liikunnassa ja riittävän virikkeellisessä elämässä. Lemmikin tai muun eläimen elämän varrella tulee joskus kuitenkin tilanteita, kun tarvitaan lisäapuja tämän perustan tueksi.\nVitamiinit, kivennäisaineet ja esimerkiksi ruokaöljyt tuovat tarpeellista lisää eläimen ruokavalioon. Esimerkiksi Schindelen mineraalijauhe on monipuolinen ja riittoisa ravintolisä eläimille päivittäiseen käyttöön. Annostuksessa kannattaa huomioida eläimen koko, pienille vähemmän ja isommille eläimille enemmän.\nEläimen sairastaessa hoidon tukena voi käyttää erilaisia luontaistuotteita ja ravintolisiä. Esimerkiksi serrapeptaasi on turvallinen ravintolisä vaikkapa nivelrikkotapauksissa pienellekin eläimelle. MSM-rikki on myös hyvä tulehduksiin ja kipuihin. Kolloidihopeavesi sopii käytettäväksi mm. silmä- ja korvatulehdusten hoitoon sekä vastustuskyvyn nostoon. Sillä voi myös turvallisesti puhdistaa esim. haavoja.


Ducky on yksinkertaisen klassinen puuesine täynnä nostalgiaa. Tässä veistoksellisessa puuankassa ei ole mitään turhaa. Sen suuret pyörät pehmentävät esineen muuten tiukan symmetristä ilmettä. Tämä ajaton designesine sopii upeasti niin olohuoneeseen, makuuhuoneseen kuin lastenhuoneeseenkin.\nKOKO: Korkeus: 23 cm, Pituus: 19 cm, Syvyys: 10 cm, Paino: 1 kg\nVÄRIT: grey, oak\nPUHDISTUS: Puhdista kostealla liinalla.\nDESIGN: Dor Carmon


Muusikoiden.net - Keskustelu - Läppäri musan tekemiseen/laulun äänittämiseen\nAihe: Läppäri musan tekemiseen/laulun äänittämiseen\n08.09.2020 21:55:32 (muokattu 08.09.2020 21:56:54)\nOlen hankkimassa uutta läppäriä ja aloittamassa myös laulujen äänittämistä ja tekemistä. Olen ihan hukassa läppäriviidakossa, joten mikä läppäri olisi aloittelijalle hyvä sekä mitä ohjelmia/välineitä pitäisi lisäksi hankkia?\nLisäksi minulla on kosketinsoitin, joten sen kytkeminen läppäriin pitäisi myös onnistua.\n09.09.2020 07:38:13 (muokattu 09.09.2020 07:39:30)\nJos Budjetilla ei ole väliä niin MacBook Pro 16" ja UAD Apollo Twin äänikortiksi + hyvä laulumikki ja kaapelit.\nWindosw-pohjaisen koneen hankkiminen avaa paljon laajemman (ja edullisemman) softamaailman, vaikka Macit hyviä ovatkin.\nWindowsille on moninkertainen määrä musasoftaa. Ilmaista ja maksullista.\n09.09.2020 15:09:22 (muokattu 09.09.2020 15:26:22)\nWindows-koneista joku Asus, Lenovo, MSI, Dell, jossa on corei5 tai corei7 prossu, 16GB muistia ja 1TB SSD -kiintolevy.\nJoku muu osaa varmaan neuvoa mikä AMD:n prossu vastaa noita Intelin corei5 ja corei7.\nhttps://www.verkkokauppa.com/fi/pro … K9525kgvOibpos5o7BKi07m0qiWfWisYL0f\nToki edullisemmallakin onnistuu. Mulla on pöytäkone, jossa corei5, 8GB muistia ja 512GB (=0,5TB) SSD-levy. Sanoisin että kannattaa olla vähintään 512GB SSD-levy ja vähintään 8GB muistia kuitenkin.\nTuokin voisi olla jo ihan ok:\nhttps://www.verkkokauppa.com/fi/pro … Yxr9iDkvv5aEF85aEUWiwyQbiJ8OHiJ8Sk3\nLisäksi tarvitset luultavasti ulkoisen audiointerfacen ja mikrofonin, jos äänittelet laulua myös. Esim SSL audiointerface https://m.thomann.de/fi/ssl_2.htm ja konkkamikillä esim AT2020 tai Röde NT1\nMikrofonille tarvitset myös jonkinlaisen telineen: https://m.thomann.de/fi/millenium_ms_2014.htm\nTelineitä on monenlaisia, esim pöytään kiinnitettäviä yms yms.\nMikrofonin kaverina on oltava tuollainen pop-filtteri(oli molemmissa mikkiseteissä mukana), ettei maiskutukset ja p-kirjaimet kuulu liiallisesti laulussa läpi.\nHmm..tätä en oikein ymmärrä. Mitä softaa Windowsille on enemmän? Tulee mieleen vain toisinpäin eli, että Macille on Logic Pro X, jota ei saa Windowsille. Jos meinaat ilmaisplugareita, niin voi olla, mutta onko siellä mitään niin hyvää, jollaista ei saisi Macille? Tuntuu, että nykyään Macille ja Windows-koneilel on lähes identtisesti kaikki softat/plugarit.\nHonorilta on tulossa MagicBook Pro, joka kopioi härskisti MacBook Pro:ta, mutta sisällä on Ryzenin prossu ja hinta vastaavilla tehoilla olevaan Maciin yli puolet halvempi. Sitä pitäisi kohta saada Suomestakin. Jos olisin ostamassa konetta ja etsisin muuta kuin Macia, niin tätä pitäisin tarkasti silmällä.\nsteelduck: Jos Budjetilla ei ole väliä niin MacBook Pro 16" ja UAD Apollo Twin äänikortiksi + hyvä laulumikki ja kaapelit.\nOnko MacBook Pro 13 mihinkään, olen sitä miettinyt muutoin mutta onko riittävä kapasiteetti?\nMiitu: Onko MacBook Pro 13 mihinkään, olen sitä miettinyt muutoin mutta onko riittävä kapasiteetti?\nOn. Tuo 2,3 GHz 4-ytiminen Intel Core i7 prosessorilla oleva, 16 Gt RAM ja mahd. suuri SSD, on aivan hyvä peli äänittämiseen ja miksaukseen.\nHenri Henri Olavi: On. Tuo 2,3 GHz 4-ytiminen Intel Core i7 prosessorilla oleva, 16 Gt RAM ja mahd. suuri SSD, on aivan hyvä peli äänittämiseen ja miksaukseen.\nVähän liiankin hyvä, mulla on 13" MBP:ssä i5 ja 8 gigaa ja aivan hyvin tällä pyörittää kohtuullisen raskaitakin proggiksia. Pitäis siis ehkä vähän kartottaa mistä on kysymys, jos nyt haluaa lauluja äänitellä ja vähän duunata jotain taustoja niin Airillakin pärjäis ihan hyvin. Tietty jos on budjetissa varaa niin eihän siinä mitään, aina kannattaa ostaa niin hyvä kuin mihin pystyy.\nTotta. Itse äänittäminenhän onnistuu millä koneella vaan. Omakin mottoni on aina ollut se, että ostan parasta, mihin rahat riittävät. Onneksi ovat aina riittäneet kalleimpaan malliin. Koska voi. Toivottavasti ei hajoa aikoihin tämä uusin kone. On meinaan nyt niin perseaukinen, ettei ole varaa mihinkään.\nOletko Miitu varma että haluat nimenomaan läppärin ?\notamatone: Oletko Miitu varma että haluat nimenomaan läppärin ?\nKyllä vaan, ei ole tilaa muulle ja se tulee korvaamaan mulla tabletin joten pitää olla helppo kuljettaa mukana.\nVessajono: Vähän liiankin hyvä, mulla on 13" MBP:ssä i5 ja 8 gigaa ja aivan hyvin tällä pyörittää kohtuullisen raskaitakin proggiksia. Pitäis siis ehkä vähän kartottaa mistä on kysymys, jos nyt haluaa lauluja äänitellä ja vähän duunata jotain taustoja niin Airillakin pärjäis ihan hyvin. Tietty jos on budjetissa varaa niin eihän siinä mitään, aina kannattaa ostaa niin hyvä kuin mihin pystyy.\nNo tarkoituksena olisi pystyä äänittelemään kosketinsoittimelta (mitähän piuhoja tai lisäosia se mahtaa muuten vaatia?) ja laulua. Yrityksenä siis aloittaa biisien tekeminen mutta tärkeimpänä on tuo laulaminen ja sen äänittäminen ja mahdollisesti sitten taustat siihen myös. Koska on niin paljon mitä pitää hankkia niin ei ihan mahdottomia ole laittaa koneeseen, mutta Mac kiinnostaisi sen vuoksi että on kuuleman mukaan ainakin pitkäikäinen, kevyt, kompakti ja helppokäyttöinen. Huolettaa vaan noiden reilu tonnin macbookien kapasiteetti että riittääkö.\nMiitu: No tarkoituksena olisi pystyä äänittelemään kosketinsoittimelta (mitähän piuhoja tai lisäosia se mahtaa muuten vaatia?) ja laulua. Yrityksenä siis aloittaa biisien tekeminen mutta tärkeimpänä on tuo laulaminen ja sen äänittäminen ja mahdollisesti sitten taustat siihen myös. Koska on niin paljon mitä pitää hankkia niin ei ihan mahdottomia ole laittaa koneeseen, mutta Mac kiinnostaisi sen vuoksi että on kuuleman mukaan ainakin pitkäikäinen, kevyt, kompakti ja helppokäyttöinen. Huolettaa vaan noiden reilu tonnin macbookien kapasiteetti että riittääkö.\nKyllä niiden kapasiteetti riittää hyvin perusnauhoitteluun. Itsellä on vuoden 2012 MacBook Pro jolla perushommat luonnistuu edelleen.\nMacin tapauksessa (13" pro) tyytyisin 256GB SSD-levyyn. Kannattaa ennemmin ostaa ulkoinen näyttö, kuin maksaa 300-400 euroa lisää 512GB SSD--levystä.\nItsellä ei ole maceistä kokemuksia, mutta luultavasti aloittelijoille löytyy miljoona youtube-ohjevideota, missä joku näyttää miten macillä tehdään musaa. Eli siinä mielessä varmasti hyvä valinta.\nItse näen 13" näytön kanssa työskentelyn haasteellisena. Ehkä siksi, että olen tottunut tekemään töitä vähintään 23" näytön parissa. Mieluiten kuitenkin 27", ettei tarvitse tihrustella. Oman työläppärin 14" näyttö tuntuu sekin aivan liian pieneltä. Mutta nämä on niitä henkilökohtaisia makuasioita.\n10.09.2020 09:19:25 (muokattu 10.09.2020 09:31:56)\nMiitu: No tarkoituksena olisi pystyä äänittelemään kosketinsoittimelta (mitähän piuhoja tai lisäosia se mahtaa muuten vaatia?) ja laulua.\nMinkälainen kosketinsoitin? Onko siinä MIDI ja/tai USB MIDI -liitäntää? Musan tekemisessä koneella käytetään soittimina yleensä sekvensserisoftaan (esim. se Logic Pro) asennettuja virtuaalisia instrumentteja (synia, sämplereitä, rumpukoneita yms.) joita soitetaan koskettimistosta MIDI:n kautta, eli siis tallennetaan pelkkä MIDI-dataa (koskettimien painalluksia) ilman ääntä.\nJos kiipareissa on vain MIDI -liitäntä (pyöreä, 5-napainen liitin) niin audiointerfacessa pitäisi olla myös vastaava, eli tällöin esim. SSL 2+ (plus) olisi parempi laite äänen ja MIDI:n tallentamiseen kuin perus SSL 2 (https://www.thomann.de/fi/ssl_2_481703.htm).\nJos koskettimissa on jo USB ne voidaan kytkeä suoraan tietokoneeseen. Mac OS käyttiksessä Core Audio pitää latenssit (viiveet koskettimen painalluksen ja vastaavan äänen ulostulon välillä) pienenä, Windows-ympäristössä tarvitaan ASIO-ajurit tms.\nPelkkään laulun tallentamiseen tuon SSL 2:n sijaan voisi kyllä riittää sellainen laadukas USB-konkkamikkikin jossa on kuulokeliitäntä (jota voidaan käyttää linjalähtönä aktiivikaiuttimiinkin tarvittaessa). Esim.\nhttps://www.verkkokauppa.com/fi/pro … gbqr/Rode-NT-USB-MINI-USB-mikrofoni\nNäinä aikoina tuollainen mikki on tarpeellinen etätyöntekijöillekin, joten ehkä voisi mennä verovähennyksiinkin.\nmhelin: ...Pelkkään laulun tallentamiseen tuon SSL 2:n sijaan voisi kyllä riittää sellainen laadukas USB-konkkamikkikin jossa on kuulokeliitäntä (jota voidaan käyttää linjalähtönä aktiivikaiuttimiinkin tarvittaessa). Esim.\nNiin tuota kannattaa pohtia myös yhtenä vaihtoehtona. Aika monesti näkyy myytävänä käytettynä nimenomaan usbi-konkkamikkiversioita (tubettajat vaihtelevat johonkin parempaan tai sitten normikonkkamikkeihin jotka liitetään audiointerfacen inputtiin XLR liittimellä).\nVähintään 2:lla sisääntulolla varustettu audiointerface on hyvä siinä tapauksessa, mikäli soittelee muitakin instrumentteja (sähkökitara, basso yms) tai sitten jos haluaa tallentaa stereomikkiparilla jossain vaiheessa harrastusta. Lisäksi mikkivalikoima on parempi tavallisissa konkkamikeissä kuin USB-konkkamikeissä. Alkuun pääsee kyllä ihan varmasti USB-versiollakin.\n10.09.2020 18:40:38 (muokattu 10.09.2020 18:58:02)\nTuossa yksi suosittu vaihtoehto audio interfaceksi:\nNiin ja noista tehoista sen verran, että esim. pari raitaa laulua ja muutama MIDI-raita päälle ei vaadi koneelta välttämättä juuri mitään. Mulla on joku 15 vuotta vanha, aivan susi läppäri, jolla oon välillä demoja äänitellyt. Eli riippuu ihan millasia virtuaali-instrumentteja/plugareita sit käytät ja montaako kerralla.\nOhjelma on vähän makuasia, mutta tuossa varsin järkevä, halpa (ilmainen kokeilu) ja suosittu:\nMulla on pöytäkoneessa 40 tuuman 4K telkkari näyttönä ja kun siihen on tottunut niin 15" läppärin näytöltä ei viitti kun just ja just facebookia ja mnettiä tihrustella.\n11.09.2020 13:31:19 (muokattu 11.09.2020 13:31:44)\nJa onnistuu se moniraitaäänitys nykypäivänä myös tabletilla ja puhelimellakin, jopa Androidilla. Audio Evolution Mobile appi luuriin/tablettiin ja joku USB äänikortti väliin niin saa mikin ja kiipparit kiinni ja signaalin kulkemaan. Ite äänitelly bönditreeneissä ja keikalla parhaimmillaan toistakymmentä raitaa kerrallaan USBin kautta MR-18 mikseristä Nokia 8 luuriin.